ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท สหยูเนี่ยน จำกัด (มหาชน) ตั้งอยู่เลขที่ 1828 ถนนสุขุมวิท แขวงบางจาก เขตพระโขนง
กรุงเทพมหานคร ได้จัดตั้งขึ้นเมื่อ พ.ศ. 2515 ด้วยทุนจดทะเบียน 30 ล้านบาท
ต่อมาได้เพิ่มทุนจดทะเบียนเป็น 90 ล้านบาท
และเป็นบริษัทจดทะเบียนในตลาดหลักทรัพย์แห่งประเทศไทยตั้งแต่ปี พ.ศ. 2518
หลังจากนั้นมีการเพิ่มทุนหลายครั้ง จนกระทั่ง ปัจจุบันมีทุนจดทะเบียนที่จำหน่ายและชำระแล้ว 3,000
ล้านบาท โดยแบ่งเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 10 บาท
เริ่มแรกของการประกอบธุรกิจเป็นการดำเนินกิจการลงทุนและจำหน่ายผลิตภัณฑ์สิ่งทอ อุปกรณ์ตัดเย็บ
พลาสติก และมีการขยายธุรกิจหลายแขนงในเวลาต่อมา ปัจจุบันแบ่งกลุ่มธุรกิจออกเป็น ธุรกิจสิ่งทอ
อุปกรณ์ตัดเย็บ พลาสติก ยาง โลหะ พลังงาน การค้า และธุรกิจอื่นๆ ในประเทศจีน เช่น
อสังหาริมทรัพย์ เคมี เป็นต้น เมื่อเวลาเปลี่ยนไป สถานการณ์ทางเศรษฐกิจเปลี่ยนแปลง
การแข่งขันทางการค้าทวีความรุนแรงมากขึ้น เมื่อปี 2550 บริษัทฯ
มีการปรับโครงสร้างช่องทางการจำหน่ายผลิตภัณฑ์ โดยเปลี่ยนเป็นให้บริษัทในกลุ่มที่เป็นผู้ผลิตสินค้า
เป็นผู้จำหน่ายสินค้าเองโดยตรง ตามประเภทผลิตภัณฑ์ต่างๆ โดยไม่ต้องจำหน่ายผ่านบริษัทฯ
เหมือนในอดีต เพื่อความรวดเร็ว คล่องตัว และแข่งขันได้ในอุตสาหกรรม ทำให้ปัจจุบันบริษัทฯ
มีนโยบาย เป็นบริษัทลงทุน และการค้า ให้คำแนะนำและบริการด้านการจัดการและบริหารการเงิน
และจำหน่ายสินค้าของบริษัทในกลุ่มบางประเภท ทั้งนี้ กลุ่มบริษัทฯ แบ่งเป็นบริษัทย่อย 30 บริษัท
บริษัทร่วม 32 บริษัท ดังมีรายละเอียดต่างๆ ปรากฏตามหมายเหตุประกอบงบการเงินข้อ 12
และข้อ 13

1.1 กรรมการบริษัทฯ มีการกำหนดวิสัยทัศน์ (VISION) พันธกิจ (MISSION) เป้าหมาย
และกลยุทธ์ ดังนี้

วิสัยทัศน์ (VISION)

บริษัทลงทุนชั้นนำที่ได้รับความเชื่อถือ ที่ลงทุนในธุรกิจหลากหลาย
และบริหารจัดการการลงทุนให้บริษัทเจริญเติบโต และมีความมั่นคงอย่างยั่งยืน
โดยมีผลตอบแทนคุ้มค่าต่อการลงทุน

พันธกิจ (MISSION)

* พัฒนาธุรกิจที่มีอยู่ ให้เติบโต แข็งแกร่ง

* ต่อยอดธุรกิจที่บริษัทในกลุ่มมีความชำนาญ หรือมีองค์ความรู้

* จัดการการลงทุนที่มีอยู่ และสรรหาการลงทุนใหม่ๆ
ที่มีศักยภาพระยะยาวและมีผลตอบแทนการลงทุนที่ดี

* เสริมสร้างผู้บริหารรุ่นใหม่ๆ ที่มีความรู้ ความสามารถ และมีความเป็นผู้นำ
สามารถเข้ากับวัฒนธรรมองค์กร ที่ยึดหลัก คุณธรรม คุณภาพ คุณประโยชน์

* ส่งเสริมและให้โอกาสบุคลากร ได้มีการพัฒนาความรู้ ความสามารถอย่างต่อเนื่อง

* ปลูกฝังค่านิยมองค์กรที่ดีอย่างสืบเนื่อง

* กำกับดูแลกิจการให้มีการบริหารจัดการอย่างมีประสิทธิภาพ โปร่งใส ตรวจสอบได้
ตามมาตรฐานสากล เพื่อให้เกิดประโยชน์สูงสุด เพิ่มมูลค่า และให้ผลตอบแทนที่เหมาะสม ต่อบริษัทฯ
ผู้เกี่ยวข้อง และผู้มีส่วนได้เสียทุกฝ่าย ได้แก่ พนักงาน ผู้ถือหุ้น หรือนักลงทุน ลูกค้า คู่ค้า เจ้าหนี้
คู่แข่ง ชุมชน สังคม และประเทศชาติ

เป้าหมาย

บริษัทฯ มีเป้าหมายในการดำเนินธุรกิจ ให้การลงทุนในธุรกิจต่างๆ มีระบบการกำกับดูแลกิจการที่ดี
มีความเจริญเติบโต มุ่งมั่นให้เกิดประโยชน์สูงสุดกับผู้มีส่วนได้เสียทุกฝ่าย ภายใต้ค่านิยม คุณธรรม
คุณภาพ คุณประโยชน์

กลยุทธ์

ลงทุนในธุรกิจที่มีผลตอบแทนเหมาะสม โดยคำนึงถึงความเสี่ยงต่างๆ ที่อาจเกิดขึ้น
พร้อมทั้งปรับกลยุทธ์ให้สอดคล้องกับสถานการณ์ที่อาจเปลี่ยนแปลงในอนาคต

1.2 การเปลี่ยนแปลงและพัฒนาการที่สำคัญ

ในปี 2557 และในช่วง 3 ปีที่ผ่านมา บริษัทฯ ไม่มีการเปลี่ยนแปลงโครงสร้าง
หรือลักษณะการประกอบธุรกิจอย่างมีนัยสำคัญ มีเพียงการลงทุนเพิ่ม
ตามที่ได้เปิดเผยข้อมูลผ่านช่องทางตลาดหลักทรัพย์แห่งประเทศไทยแล้ว

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น
มีชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร จำนวน
และชนิดของหุ้นที่จำหน่ายได้แล้วทั้งหมดของนิติบุคคลนั้น ปรากฏตามเอกสารแนบในภาคผนวก
หมายเลขเอกสารแนบ 5.1.2

1.3 โครงสร้างการถือหุ้นของกลุ่มบริษัท

บริษัทฯ มีโครงสร้างการถือหุ้นของกลุ่ม ซึ่งแบ่งตามประเภทกลุ่มธุรกิจต่างๆ
โดยมีข้อมูลสัดส่วนการถือหุ้น การลงทุน และอื่นๆ ที่เกี่ยวข้อง ซึ่งได้แสดงไว้ในเอกสารแนบ
หมายเลข 5.1.1

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัทฯ ในกลุ่ม แบ่งเป็นบริษัทย่อย บริษัทร่วม ซึ่งแบ่งการดำเนินธุรกิจตามสายผลิตภัณฑ์
หรือประเภทธุรกิจ ซึ่งอาจมีผู้ถือหุ้นใหญ่เป็นผู้ถือหุ้นในบางบริษัทในรูปของนิติบุคคล
รายการธุรกิจระหว่างกันเป็นไปตามปกติทางการค้าทั่วไป ซึ่งไม่มีการแข่งขันกัน
ตลอดจนไม่มีลักษณะการขัดแย้งทางผลประโยชน์ รายการต่างๆ
ของทุกนิติบุคคลดำเนินงานเพื่อประโยชน์สูงสุดขององค์กรนั้นๆ เป็นหลัก
ทั้งนี้รายละเอียดของรายการระหว่างกัน ปี 2557 ได้แสดงไว้ในหัวข้อที่ 12
เรื่องรายการระหว่างกัน และเอกสารแนบหมายเลข 5.8 แล้ว

2. ลักษณะการประกอบธุรกิจ

บริษัทฯ ประกอบธุรกิจด้านการลงทุนเป็นหลัก และจำหน่ายสินค้าของบริษัทในกลุ่มบางผลิตภัณฑ์ เช่น
เทปกาว บริษัทในกลุ่มที่ประกอบธุรกิจหลัก ได้แก่ ธุรกิจสิ่งทอ พลาสติก ยาง โลหะ คอมพิวเตอร์
นอกจากนี้มีการลงทุนในธุรกิจพลังงานทั้งในประเทศ และต่างประเทศ ลงทุนในธุรกิจเคมี
โรงงานพรมรถยนต์ อสังหาริมทรัพย์ และอื่นๆ ในประเทศสาธารณรัฐประชาชนจีน ทั้งนี้ในปีที่ผ่านมา
บริษัทฯ ไม่มีการเปลี่ยนแปลงโครงสร้างการถือหุ้น การจัดการ
หรือการประกอบธุรกิจอย่างมีนัยสำคัญ โดยข้อมูลดังกล่าวปรากฏตามรายละเอียดในหัวข้อ
“โครงสร้างการจัดการ”

แต่มีการเปลี่ยนแปลงโครงสร้างธุรกิจคือ บริษัทฯ มีการลงทุนเพิ่มในธุรกิจโรงแรม
ทำให้เกิดส่วนงานทางธุรกิจเพิ่มขึ้นอีก 1 ประเภท คือ ส่วนงานโรงแรม
โดยประกอบธุรกิจภายใต้ชื่อทางการค้า คือ โรงแรมฮิลตัน หัวหิน รีสอร์ท แอนด์ สปา
ซึ่งตั้งอยู่ที่อำเภอหัวหิน จังหวัดประจวบคีรีขันธ์ ด้วยเงินลงทุน 3,200 ล้านบาท
รายละเอียดของข้อมูลได้เปิดเผยตามหมายเหตุประกอบงบการเงิน หัวข้อ 1.2 วรรค 3 แล้ว

นโยบายการแบ่งการดำเนินงานของบริษัทในกลุ่ม คือ ตั้งแต่ปี 2550 เป็นต้นมา
มีการกำหนดให้บริษัทในกลุ่มที่เป็นบริษัทผลิตสินค้าเป็นผู้ดำเนินการจำหน่ายสินค้าเอง ยกเว้น
บางผลิตภัณฑ์ที่บริษัทฯ เป็นคู่สัญญากับลูกค้า
ทั้งนี้เพื่อปรับกลยุทธ์การแข่งขันให้มีความคล่องตัวและทันเหตุการณ์ อนึ่ง
ข้อมูลการประกอบธุรกิจของบริษัทฯ บริษัทย่อย และบริษัทร่วม ที่ดำเนินงานอยู่ในปัจจุบัน
และสัดส่วนการถือหุ้น ปรากฏตามหมายเหตุประกอบงบการเงิน ปี 2557 ข้อ 2 ข้อ 12 ข้อ 13
และข้อ 14

นอกจากนี้ บริษัทฯ มีโครงสร้างรายได้ ตามสายผลิตภัณฑ์ ซึ่งมีมากกว่า 1 กลุ่ม
ได้แสดงข้อมูลของรายได้ที่ได้จากแต่ละกลุ่มธุรกิจทั้งในประเทศและต่างประเทศ
ปรากฏตามเอกสารแนบหมายเลข 5.1
และสามารถดูข้อมูลผลการดำเนินงานตามแต่ละส่วนงานในหมายเหตุประกอบงบการเงินข้อ 29
เรื่องข้อมูลทางการเงินจำแนกตามส่วนงาน

การประกอบธุรกิจของแต่ละสายผลิตภัณฑ์

การประกอบธุรกิจของบริษัท แบ่งตามสายผลิตภัณฑ์ หรือกลุ่มธุรกิจหลักได้ดังนี้

  ก. กลุ่มอุตสาหกรรมการผลิต

  1. ธุรกิจสิ่งทอ และผลิตภัณฑ์เสื้อผ้าสำเร็จรูป

1.1 บริษัทหลักประเภทธุรกิจสิ่งทอ

(1.1.1) ลักษณะผลิตภัณฑ์หรือบริการ

กระบวนการผลิตหลักคือ การผลิตและจำหน่ายผ้าทอ โดยเริ่มจากกระบวนการปั่นด้าย
ต่อด้วยกระบวนการทอผ้า นอกจากนี้บริษัทฯ มีรายได้จากผลิตภัณฑ์ระหว่างกระบวนการผลิต ได้แก่
การผลิตและขายเส้นด้าย

ผลิตภัณฑ์หลักของบริษัทฯ คือ ผ้าทอซึ่งผลิตตามความต้องการของลูกค้า โดยมีทั้งผ้าฝ้าย 100 %
ผ้าฝ้ายผสมโพลีเอสเตอร์ และ/หรือ ใยสังเคราะห์อื่นๆ ที่มีคุณลักษณะเฉพาะสำหรับนำไปผลิตผ้า
Workwear ทั่วไป และผ้าที่ใช้ในอุตสาหกรรมอื่น

บริษัทฯ ไม่มีปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ

(1.1.2) การตลาดและภาวะการแข่งขัน

(1.1.2 ก) นโยบายและลักษณะการตลาดของผลิตภัณฑ์

กลยุทธ์การแข่งขัน ได้แก่การตอบสนองความต้องการของลูกค้าทั้งทางด้านคุณภาพ
ปริมาณและกำหนดระยะเวลาส่งมอบสินค้าตามกำหนด

  ลักษณะลูกค้า ได้แก่ บริษัทฯ หรือโรงงานอุตสาหกรรม
  ที่นำผลิตภัณฑ์ของบริษัทไปใช้เป็นวัตถุดิบเพื่อผลิตต่อ

  กลุ่มลูกค้าเป้าหมาย ได้แก่ บริษัท/โรงงานอุตสาหกรรม ทั้งในและต่างประเทศ
  ที่ต้องการสินค้าที่มีคุณภาพสูง มีเครื่องหมายการค้าเป็นที่รู้จักในระดับนานาประเทศ

  การจำหน่ายและช่องทางการจำหน่าย บริษัทฯ จำหน่ายสินค้าโดยตรงให้กับลูกค้าทั้งในประเทศ
  และต่างประเทศ โดยมีสัดส่วนมูลค่าการขายในประเทศ และต่างประเทศ คิดเป็นร้อยละ 20
  และ 80 โดยมีการส่งออกสินค้าให้แก่ประเทศในกลุ่มประชาคมยุโรป และญี่ปุ่น

บริษัทฯ ไม่มีการพึ่งพิงลูกค้ารายใดรายหนึ่งเกิน 30 % ของรายได้รวม

(1.1.2 ข) ภาวะการแข่งขัน

จำนวนคู่แข่งทั้งในประเทศและต่างประเทศ มีประมาณ 8 ราย

ขนาดของบริษัทฯ เมื่อเทียบกับคู่แข่ง มีกำลังการผลิตใกล้เคียงกัน บริษัทฯ
มีกำลังการผลิตที่เหมาะสมกับความต้องการของลูกค้าในปัจจุบัน

สถานภาพและศักยภาพในการแข่งขันของบริษัทฯ ยังเป็นที่น่าเชื่อถือของลูกค้า ในเรื่องคุณภาพ
และการส่งมอบ

แนวโน้มภาวะอุตสาหกรรม ยังได้รับผลกระทบจากปัจจัยต่างๆ เช่นปริมาณและราคาฝ้าย
และเส้นใยสังเคราะห์ในตลาดโลก ปัญหาวิกฤตหนี้ในยุโรป ความผันผวนของอัตราแลกเปลี่ยน

สภาพการแข่งขันในอนาคต
การแข่งขันด้านราคายังคงรุนแรงจากประเทศที่มีความได้เปรียบในเรื่องต้นทุนแรงงานต่ำ
และมีวัตถุดิบเอง อย่างไรก็ตาม สินค้าของบริษัทฯ ยังคงมีความได้เปรียบในเรื่องคุณภาพ
และการส่งมอบที่ตรงเวลา

(1.1.3) การจัดหาผลิตภัณฑ์หรือบริการ

  (1.1.3 ก) การจัดให้ได้มาซึ่งผลิตภัณฑ์เพื่อจำหน่าย

  บริษัทฯ มีโรงงานผลิตสินค้า จำนวน 1 แห่ง ตั้งอยู่เลขที่ 205 หมู่ 4 ถนนสุขุมวิท (กม.39.5)
  ตำบลบางปูใหม่ อำเภอเมือง จังหวัดสมุทรปราการ

  กำลังการผลิต

  1. ปั่นด้าย

  ------------------- ---------------- ----------------- -----------------
                      ปี 2557           ปี 2556            ปี 2555

  กำลังการผลิต (พันปอนด์) 15,600           15,600            15,600

  ผลิตจริง (พันปอนด์)     13,300           13,814            10,972

  2. ทอผ้า                                                

  กำลังการผลิต (พันเมตร) 23,400           23,400            23,400

  ผลิตจริง (พันเมตร)     17,158           17,326            13,793

                                                         
  ------------------- ---------------- ----------------- -----------------

  นโยบายการผลิตที่สำคัญ

บริษัทฯ ได้กำหนดนโยบายการผลิต โดยมุ่งเน้นผลิตสินค้าสิ่งทอประเภท Workware
ที่เหมาะสมกับขีดความสามารถของกระบวนการผลิต ตามคำสั่งซื้อของลูกค้า

  การจัดหาวัตถุดิบ

วัตถุดิบหลักที่ใช้ในการผลิต ได้แก่ฝ้าย ต้องนำเข้าจากต่างประเทศ 100 %
ส่วนเส้นใยสังเคราะห์สามารถหาซื้อได้จากผู้ผลิตภายในประเทศเป็นหลัก
และนำเข้าจากต่างประเทศบางส่วน

  สภาพปัญหาวัตถุดิบ

การจัดหาวัตถุดิบ อาจมีข้อจำกัดบางประการ

- การจัดหาวัตถุดิบหลักประเภทฝ้าย เป็นผลผลิตหลักทางการเกษตร ซึ่งอาศัยสภาพอากาศ
ต้องนำเข้าจากต่างประเทศ มีความผันผวนด้านปริมาณตามฤดูกาลในแต่ละปี
รวมถึงสภาวะราคาในตลาดโลก และอัตราแลกเปลี่ยนด้วย

- การจัดหาเส้นใยสังเคราะห์ บางครั้งต้องเปลี่ยน Supplier รายใหม่ เนื่องจาก Supplier
รายเดิมหยุด และเปลี่ยนสายการผลิต

จำนวนผู้จำหน่ายวัตถุดิบ

ในปี 2557 ได้สั่งซื้อวัตถุดิบจากผู้จำหน่าย รวม 9 ราย

สัดส่วนการซื้อวัตถุดิบในประเทศและต่างประเทศ 54 : 46

การพึ่งพิงผู้จัดจำหน่าย ไม่มีการพึ่งพิงผู้จัดจำหน่ายรายใดรายหนึ่งเกิน 30 % ของยอดซื้อรวม

  (1.1.3 ข) ผลกระทบต่อสิ่งแวดล้อม

บริษัทฯ ได้ปฏิบัติตามประกาศกระทรวงอุตสาหกรรม เรื่องการกำจัดสิ่งปฏิกูล หรือวัสดุที่ไม่ใช้แล้ว
พ.ศ.2548 ผลการปฏิบัติงานในระยะเวลา 3 ปีที่ผ่านมา เป็นไปตามที่กฎหมายกำหนด
ไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่อย่างใด

งานที่ยังไม่ส่งมอบ ไม่มี

1.2 บริษัทหลักประเภทผลิตภัณฑ์เสื้อผ้าสำเร็จรูป

(1.2.1) ลักษณะผลิตภัณฑ์หรือบริการ

บริษัทฯ ประกอบธุรกิจด้านการผลิต การจัดจำหน่ายและการบริการ ผลิตภัณฑ์เสื้อผ้าสำเร็จรูป
โดยได้ดำเนินการผลิตสินค้าเพื่อสนองความต้องการของลูกค้า 2 กลุ่มหลักคือ

1. สินค้าประเภทแฟชั่น ประกอบด้วย

* เสื้อเชิ้ต ทำจากผ้าทอ

* เสื้อโปโล ทำจากผ้ายืด

* เสื้อผ้าขายตาม Catalog

2. สินค้าประเภท Workwear ประกอบด้วย

* ชุดทำงานทั่วไป

* ชุดทำงานที่ใช้ผ้าพิเศษ เช่นผ้ากันน้ำ กันน้ำมัน และผ้ากันไฟลาม

* ชุดทำงานตามวิชาชีพ (Career Workwear)

ปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ

สภาวะเศรษฐกิจของประเทศผู้ซื้อ คือ สภาพเศรษฐกิจของประเทศสหรัฐอเมริกา
และประเทศในกลุ่มประชาคมยุโรปซึ่งยังอยู่ในสภาพซบเซาอย่างต่อเนื่อง
ทำให้ผู้บริโภคประหยัดการใช้จ่าย

ปัญหาพฤติกรรมการซื้อของลูกค้า ลูกค้าทุกรายจะให้ Lead Time ในการสั่งซื้อน้อยลง
และสั่งซื้อสินค้าตามจำนวนที่ต้องการไม่มีการสต็อกสินค้า ลูกค้ามีการออกแบบสินค้าใหม่ตลอดเวลา
เพื่อกระตุ้นให้ผู้บริโภคเกิดความต้องการ

ปัญหาแรงงาน ถึงแม้ว่าค่าแรงในประเทศไทยจะสูงกว่าประเทศคู่แข่ง
แต่ก็ยังประสบปัญหาการขาดแคลนแรงงานทุกระดับโดยเฉพาะระดับฝีมือ

(1.2.2) การตลาดและภาวะการแข่งขัน

(1.2.2ก) นโยบายและลักษณะการตลาดของผลิตภัณฑ์

ลักษณะลูกค้า บริษัทฯ มีลูกค้าแยกเป็น 2 กลุ่มหลัก ตามประเภทของผลิตภัณฑ์ คือ

1. สินค้าประเภท Fashion ได้แก่ เสื้อเชิ้ต เสื้อโปโล ฯลฯ

2. สินค้าประเภท Workwear ได้แก่ชุดทำงาน

กลุ่มลูกค้าเป้าหมาย

1. สินค้าประเภท Fashion
ลูกค้ากลุ่มเป้าหมายคือลูกค้าประเภทมีเครื่องหมายการค้าหรือยี่ห้อของตนเอง (Brand name)

2. สินค้าประเภท Workwear ลูกค้ากลุ่มเป้าหมาย
คือลูกค้าที่ขายตรงให้ผู้บริโภคคนสุดท้ายเป็นผู้จ้างบริษัทฯ ผลิต
โดยลูกค้าจะเป็นผู้กระจายสินค้าไปตามร้านต่างๆ
เพื่อให้ผู้บริโภคคนสุดท้ายมาซื้อไปใช้ในลักษณะการขายปลีก
และลูกค้าที่เป็นโรงงานซื้อไปเพื่อเป็นชุดทำงานของพนักงาน ลูกค้ากลุ่มนี้จะเป็นโรงงานหรือบริษัทฯ
ที่ต้องการสินค้าคุณภาพสูง

การจำหน่ายและช่องทางการจำหน่าย

บริษัทฯ มุ่งที่จะขายให้กับลูกค้าโดยตรง เนื่องจากบริษัทฯ
ต้องการให้บริการและจัดทำสินค้าให้ตรงกับความต้องการของลูกค้าหลัก (Principle)
และมีการร่วมพัฒนาสินค้าใหม่ ถึงแม้ว่าลูกค้าบางรายจะมี Buyer Agent
เข้ามาเกี่ยวข้องแต่บริษัทฯ ก็มีการติดต่อโดยตรงกับลูกค้าเกี่ยวกับตัวผลิตภัณฑ์และราคา

สัดส่วนการจัดจำหน่ายในประเทศและส่งออกไปจำหน่ายต่างประเทศ

สัดส่วนการจำหน่ายในประเทศ เท่ากับ 16.72 %

สัดส่วนการจำหน่ายต่างประเทศ เท่ากับ 83.28 %

ตลาดต่างประเทศประกอบด้วย ประเทศแถบสแกนดิเนเวีย และยุโรป

การพึ่งพิงลูกค้า ไม่มีการพึ่งพิงลูกค้ารายใดรายหนึ่ง เกิน 30 % ของรายได้รวม

(1.2.2 ข) ภาวะการแข่งขัน

จำนวนคู่แข่งขันโดยประมาณ อุตสาหกรรมเสื้อผ้าสำเร็จรูปในประเทศไทย
มีผู้ผลิตรายใหญ่และรายเล็กไม่ต่ำกว่า 1,000 ราย
แต่ละรายต่างมีลูกค้าต่างประเทศเป็นของตนเอง จะมีการแย่งลูกค้าระหว่างกันน้อยมาก
ดังนั้นจึงเป็นการแข่งขันด้านราคากับประเทศอื่น ถ้าราคาสูงไปลูกค้าก็จะย้ายฐานไปประเทศอื่น

ขนาดของบริษัทเมื่อเทียบกับคู่แข่งรายอื่นๆ ในประเทศไทย ถือว่าเป็นขนาดกลาง

สถานภาพและศักยภาพในการแข่งขัน เนื่องจากอุตสาหกรรมเสื้อผ้าสำเร็จรูป มีผู้ผลิตมากมาย
แต่ละรายต่างมีลูกค้าของตนเอง ดังนั้นศักยภาพในการแข่งขันถือว่ายังแข่งขันได้ในอุตสาหกรรม

แนวโน้มภาวะอุตสาหกรรม อุตสาหกรรมเสื้อผ้าสำเร็จรูป
จะยังคงเป็นอุตสาหกรรมที่สามารถยืนอยู่ได้ แต่จะลดปริมาณลง
เนื่องจากสินค้าคุณภาพต่ำราคาถูกจะย้ายฐานการผลิตไปยังประเทศอื่น
แต่สินค้าคุณภาพสูงราคาเหมาะสมจะยังอยู่ได้

สภาพการแข่งขันในอนาคต อุตสาหกรรมเสื้อผ้าสำเร็จรูปคือการแข่งขันด้านการพัฒนาสินค้า
ด้านการผลิต และต้นทุน ดังนั้นสิ่งสำคัญคือการพัฒนาปรับปรุงบุคลากรตลอดเวลา

การแข่งขันในอนาคตจะเป็นการแข่งขันกับประเทศอื่น โดยเฉพาะประเทศในภูมิภาคอาเซียน เช่น
พม่า เวียดนาม อินโดนีเซีย ฯลฯ

แนวโน้มสภาวะอุตสาหกรรม และสภาพการแข่งขันในอนาคต

อุตสาหกรรมผลิตเสื้อผ้าสำเร็จรูป เป็นอุตสาหกรรมประเภทใช้แรงงานเข้มข้น (Labour
incentive) แต่ใช้เงินลงทุนต่ำ ดังนั้นอุตสาหกรรมผลิตเสื้อผ้าสำเร็จรูป
จึงเป็นอุตสาหกรรมขั้นปฐมสำหรับประเทศที่ยังไม่พัฒนาและมีค่าแรงต่ำ
ประเทศที่กำลังพัฒนาและประเทศที่พัฒนาแล้วจะมีค่าแรงสูงทำให้ต้นทุนไม่สามารถแข่งขันกับประเทศที่ยังไม่พัฒนาได้
แต่อย่างไรก็ตามอุตสาหกรรมผลิตเสื้อผ้าสำเร็จรูปเป็นอุตสาหกรรมที่ต้องใช้พนักงานที่มีความชำนาญ
(Skill Labour) เพื่อผลิตสินค้าที่มีคุณภาพสูง
การสร้างความชำนาญให้พนักงานเย็บสามารถผลิตสินค้าที่มีคุณภาพสูงได้
จำเป็นต้องใช้เวลาอย่างต่อเนื่อง ไม่ต่ำกว่า 5 ปี เพราะฉะนั้นจึงถือได้ว่า บริษัทฯ
ยังมีโอกาสที่จะผลิตและจำหน่ายเสื้อผ้าสำเร็จรูปได้อีกระยะเวลาหนึ่ง
แต่ต้องคัดสรรลูกค้าผู้ที่ต้องการสินค้าที่มีคุณภาพสูง

สภาพการแข่งขันในอนาคตคือการปรับฐานลูกค้า โดยเลือกลูกค้าที่ขายสินค้า Brand name
สำหรับสินค้าประเภท Fashion
และคัดเลือกลูกค้าที่ขายสินค้าให้ผู้บริโภคโดยตรงสำหรับสินค้าประเภท Workwear นอกจากนี้บริษัทฯ
ต้องมุ่งที่จะแสวงหาลูกค้าที่เป็นเจ้าของ Brand (Principle) แทนการขายผ่าน Agent
เพื่อเป็นการตัดคนกลาง และสามารถสนองความต้องการของลูกค้าได้ตรงเป้าหมาย
และมีโอกาสที่จะร่วมมือกับลูกค้าในการพัฒนาผลิตภัณฑ์ ซึ่งจะนำไปสู่การได้ใบสั่งซื้อในที่สุด

(1.2.3 ) การจัดหาผลิตภัณฑ์หรือบริการ

  (1.2.3 ก ) การจัดให้ได้มาซึ่งผลิตภัณฑ์เพื่อจำหน่าย

บริษัทฯ มีโรงงานผลิตสินค้า จำนวน 1 แห่ง ตั้งอยู่เลขที่ 205 หมู่ 4 ถนนสุขุมวิท (กม.39.5)
ตำบลบางปูใหม่ อำเภอเมือง จังหวัดสมุทรปราการ

วัตถุดิบเฉพาะเสื้อผ้าสำเร็จรูป แยกได้เป็น 2 ประเภท

1. ผ้า

2. อุปกรณ์การตัดเย็บ

บริษัทฯ จัดหาผ้าจาก 2 แหล่งคือ การนำเข้าจากต่างประเทศ
ซึ่งซื้อตามที่ลูกค้าเป็นผู้กำหนดแหล่งซื้อ ในอัตราร้อยละ 22.57 และการซื้อภายในประเทศ
ในอัตราร้อยละ 77.43

ทั้งนี้ ไม่มีการพึ่งพิงผู้จัดจำหน่ายรายใดรายหนึ่ง เกิน 30 % ของยอดซื้อรวม

  (1.2.3 ข ) ผลกระทบต่อสิ่งแวดล้อม

ปกติ อุตสาหกรรมเสื้อผ้าสำเร็จรูปจะไม่สร้างมลภาวะให้เกิดปัญหาต่อสิ่งแวดล้อม
อย่างไรก็ตามบริษัทฯ ได้ปฏิบัติตามกฎข้อบังคับของหน่วยงานโดยเคร่งครัด
ผลการปฏิบัติงานในระยะเวลา 3 ปีที่ผ่านมา เป็นไปตามที่กฎหมายกำหนด
ไม่มีข้อพิพาทหรือถูกฟ้องร้องเกี่ยวกับสิ่งแวดล้อมแต่อย่างใด

(1.2.4 ) งานที่ยังไม่ส่งมอบ ไม่มี

2. ธุรกิจพลาสติก ยาง และโลหะ

( 2.1 ) บริษัทหลักโรงงานอุตสาหกรรมผลิตพลาสติก

(2.1.1 ) ลักษณะผลิตภัณฑ์หรือบริการ แยกตามประเภทลูกค้าที่จ้างผลิตมีดังนี้

1. ชิ้นส่วนพลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า
ชิ้นส่วนพลาสติกสำหรับผลิตภัณฑ์ที่ใช้ในครัวเรือน และ ชิ้นส่วนกระติกน้ำ เป็นต้น

2. ผลิตแม่พิมพ์ฉีดพลาสติกเพื่อสนับสนุนการผลิตชิ้นส่วนพลาสติก
ประกอบด้วยแม่พิมพ์ที่เป็นชิ้นส่วนยานยนต์ แม่พิมพ์ที่เป็นชิ้นส่วนเครื่องใช้ไฟฟ้า และแม่พิมพ์อื่นๆ
ที่ลูกค้าเป็นผู้จ้างทำ

3. งานพ่นสีพลาสติกสำหรับชิ้นงานพลาสติกในข้อ1 ซึ่งต้องการความสวยงามทั้งสีแห้งเร็วและแห้งช้า

บริษัทไม่มีปัจจัยสำคัญที่มีผลกระทบต่อโอกาส หรือข้อจำกัดในการประกอบธุรกิจ

(2.1.2 ) การตลาดและภาวะการแข่งขัน

  (2.1.2 ก ) นโยบายและลักษณะการตลาดของผลิตภัณฑ์ หรือบริการที่สำคัญ

กลยุทธ์การแข่งขัน บริษัทฯ
มีความมุ่งมั่นในการที่จะผลิตสินค้าที่มีคุณภาพตรงตามความต้องการของลูกค้าในราคาที่แข่งขันได้กับบริษัทในกลุ่มธุรกิจเดียวกัน
รวมถึงการส่งมอบที่ตรงต่อเวลา และคำนึงถึงผลกระทบที่มีต่อสิ่งแวดล้อม
และความปลอดภัยภายในองค์กร

ลักษณะลูกค้า ได้แก่บริษัท และโรงงานอุตสาหกรรมที่นำชิ้นส่วนไปใช้ในการประกอบรถยนต์
จักรยานยนต์ เครื่องใช้ไฟฟ้า และกลุ่มอุตสาหกรรมอื่นๆ เช่น เครื่องใช้ในครัวเรือน เฟอร์นิเจอร์
และเครื่องใช้สำนักงาน

กลุ่มลูกค้าเป้าหมาย ได้แก่ บริษัท หรือโรงงานอุตสาหกรรมที่ผลิตรถยนต์
จักรยานยนต์และเครื่องใช้ไฟฟ้าที่มีชื่อเสียงเป็นที่รู้จักในระดับนานาประเทศ

การจำหน่ายและช่องทางการจำหน่าย บริษัทฯ รับจ้างผลิต และขายโดยตรงให้ลูกค้า
ซึ่งลูกค้าดังกล่าวมีฐานการผลิตส่วนใหญ่อยู่ในประเทศ มีส่วนน้อยเท่านั้นอยู่ต่างประเทศ โดยในปี
2557 มีสัดส่วนมูลค่าการขายต่างประเทศร้อยละ 1 ในประเทศร้อยละ 99

บริษัทฯ มีการส่งออกสินค้า ไปยังประเทศในภูมิภาคเอเชีย และอเมริกาใต้

ในปี 2557 บริษัทฯ มีรายได้จากกลุ่มลูกค้ารายใหญ่มากกว่าร้อยละ 10 ของรายได้รวม จำนวน 2
กลุ่ม คือ กลุ่มรถยนต์ และรถจักรยานต์

สัดส่วนการจำหน่ายในระยะเวลา 3 ปีที่ผ่านมา
มีสัดส่วนร้อยละของยอดขายรวมแบ่งตามกลุ่มผลิตภัณฑ์ ได้ดังนี้

กลุ่มผลิตภัณฑ์ ปี 2557 (%) ปี 2556 (%) ปี 2555 (%)

1.  ชิ้นส่วนพลาสติก 90.37 86.82 91.31

1.  ผลิตแม่พิมพ์ 2.78 7.48 3.89

2.  รายได้อื่นๆ 6.85 5.70 4.80

รวม 100.00 100.00 100.00

บริษัทฯ ไม่มีการพึ่งพิงลูกค้ารายใดรายหนึ่งเกิน 30 % ของรายได้รวม

( 2.1.2 ข ) ภาวะการแข่งขัน

สภาพการแข่งขันภายในอุตสาหกรรม

สภาพการแข่งขันภายในอุตสาหกรรม ในปี 2557 มีการแข่งขันค่อนข้างรุนแรง โดยเน้นในด้านราคา
คุณภาพของงาน และการส่งมอบที่ตรงต่อเวลา ประกอบกับสภาวะเศรษฐกิจตกต่ำ
และความขัดแย้งทางการเมืองที่มีอย่างต่อเนื่อง
และการย้ายฐานการผลิตของผู้ผลิตชิ้นส่วนในต่างประเทศ เข้ามาในประเทศไทย
ทำให้แนวโน้มการแข่งขันยิ่งทวีความรุนแรงเพิ่มมากขึ้น
เพราะระดับความสัมพันธ์ของผู้ผลิตชิ้นส่วนที่ย้ายฐานมาจากต่างประเทศ
มีความสัมพันธ์อันดีกับลูกค้าของบริษัทฯ ทำให้จำนวนคู่แข่งขันมีจำนวนเพิ่มขึ้นจากเดิม
รวมถึงการนำเทคโนโลยี่ที่ทันสมัยมาใช้ในกระบวนการผลิตของคู่แข่ง

แนวโน้มภาวะอุตสาหกรรมและสภาพการแข่งขันในปี 2558
คาดว่าเศรษฐกิจและความเชื่อมั่นทางด้านการเมืองมีแนวโน้มที่ดีขึ้น
ส่งผลให้ยอดการสั่งซื้อของบริษัทฯ มีแนวโน้มเพิ่มขึ้น เมื่อเปรียบเทียบกับปี 2557
ในขณะเดียวกันการแข่งขันด้านราคามีแนวโน้มสูงขึ้น

จำนวนคู่แข่ง บริษัทฯ มีคู่แข่งทางการค้าหลักๆ แบ่งแยกตามกลุ่มผลิตภัณฑ์ มีดังนี้

* กลุ่มอุตสาหกรรมรถยนต์ คู่แข่งขันหลักมี 12 ราย จากเดิมมี 9 ราย

* กลุ่มอุตสาหกรรมรถจักรยานยนต์ คู่แข่งขันหลักมี 8 ราย จากเดิมมี 6 ราย

* กลุ่มอุตสาหกรรมเครื่องใช้ไฟฟ้า คู่แข่งขันหลักมี 15 ราย จากเดิมมี 10 ราย

* กลุ่มอุตสาหกรรมอื่นๆ อาทิ เช่น อุตสาหกรรมเครื่องใช้ในครัวเรือน คู่แข่งขันหลักมี 6 ราย
เดิมก็มี 6 ราย

  แนวโน้มภาวะอุตสาหกรรมและสภาพการแข่งขันในอนาคต

การแข่งขันในกลุ่มธุรกิจนี้สูงขึ้นมาก ทั้งจากปัจจัยภายในและภายนอกประเทศ
เช่นต้นทุนการผลิตที่ปรับสูงขึ้นอย่างต่อเนื่อง ปัญหาการขาดแคลนแรงงาน
รวมถึงผลกระทบจากการรวมตัวของประชาคมด้านเศรษฐกิจในอาเซียน (AEC)
ซึ่งจะทำให้ประเทศเพื่อนบ้านมีศักยภาพในการแข่งขันสูงขึ้น
สิ่งเหล่านี้ทำให้บริษัทในกลุ่มมีการปรับตัวให้ทันต่อสถานการณ์อย่างต่อเนื่อง
ทั้งการยกระดับการบริหารให้มีประสิทธิผลสูง ความรวดเร็วในการตอบสนองและพัฒนาสินค้า
ปรับปรุงคุณภาพสินค้าให้ดีขึ้น ควบคุมต้นทุนให้มีประสิทธิภาพ ส่งมอบสินค้าได้ตามกำหนด
การปรับปรุงกรรมวิธีการผลิตให้ทันสมัยและใช้แรงงานให้น้อยลง
รวมถึงการรักษาสภาพแวดล้อมเพื่อความยั่งยืน

2.1.3 การจัดหาผลิตภัณฑ์หรือบริการ

ที่อยู่ของบริษัทมีโรงงานอุตสาหกรรมผลิตพลาสติก มีจำนวน 2 โรงงาน ซึ่งตั้งอยู่ที่

1.  เลขที่ 11/1 หมู่ที่ 14 เขตนิคมอุตสาหกรรมบางชัน ถ.เสรีไทย แขวงมีนบุรี เขตมีนบุรี
    กรุงเทพฯ 10510

  2. เลขที่ 99/8 หมู่ 5 ถ.บางนา-ตราด (กม.38) ต.บางสมัคร อ.บางปะกง จ.ฉะเชิงเทรา
  24180

(2.1.3 ก ) ปริมาณการผลิต คิดเป็นจำนวนชั่วโมงการทำงานของเครื่องจักร

ปี 2557 ปี 2556 ปี 2555

กำลังการผลิตเต็มที่ 676,800 676,800 698,400

ชั่วโมงการทำงานของเครื่องจักร (ช.ม.)

ปริมาณการผลิตจริง 428,015 439,920 489,509

ชั่วโมงการทำงานของเครื่องจักร (ช.ม.)

อัตราการใช้กำลังการผลิต % 63 65 70

อัตราการเพิ่ม (ลด) ของปริมาณการผลิต % (2.71) (10.13) 0.13

จำนวนกะ ที่ผลิตได้คือ 3 กะ จำนวนกะที่ผลิตจริง คือ 3 กะ

นโยบายการผลิตที่สำคัญ บริษัทฯ มีนโยบายที่จะตอบสนองความต้องการของลูกค้าในด้านคุณภาพ
ราคา การส่งมอบ และความต้องการทางเทคนิคต่างๆ ที่ลูกค้าร้องขอ
การตรวจสอบสารปนเปื้อนต่างๆ ที่มีในวัตถุดิบ
เพื่อให้แน่ใจว่าชิ้นส่วนที่ผลิตออกไปจะไม่มีผลในทางลบต่อผู้บริโภค

การจัดหาวัตถุดิบและผู้จำหน่าย

วัตถุดิบที่สำคัญ คือ เม็ดพลาสติก ไม่สามารถที่จะหาวัสดุอื่นมาทดแทนได้ ซึ่งแหล่งที่มาของวัตถุดิบ
มีการสั่งซื้อจากในประเทศ และต่างประเทศ ทั้งนี้ ผลการเปลี่ยนแปลงเทคโนโลยี ไม่มีผลกระทบ
ต่อการใช้วัตถุดิบ

สภาพปัญหาเกี่ยวกับการใช้วัตถุดิบ

ปัญหาสำคัญที่จะมีผลกระทบต่อวัตถุดิบ คือ ราคาน้ำมัน
ซึ่งอาจทำให้เกิดการเปลี่ยนแปลงราคาของเม็ดพลาสติก

ทั้งนี้ ไม่มีต้นทุนวัตถุดิบชนิดใดชนิดหนึ่งสูงกว่าร้อยละ 50 ของต้นทุนการผลิตรวม

ผู้จำหน่ายวัตถุดิบและ จำนวนสัดส่วนการซื้อภายในประเทศและต่างประเทศ

สัดส่วนในการสั่งซื้อวัตถุดิบภายในประเทศ 100% โดยสั่งซื้อจากผู้จำหน่ายมากกว่า 26 ราย
ทั้งนี้ในปีที่ผ่านมา บริษัทฯ ได้สั่งซื้อวัตถุดิบจากผู้จำหน่ายรายใหญ่ 2 ราย เป็นจำนวนเงินประมาณ
80 ล้านบาท และ 74 ล้านบาท

บริษัท ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมด

(2.1.3 ข) ผลกระทบต่อสิ่งแวดล้อม

อุตสาหกรรมการผลิตพลาสติก

บริษัทฯ ได้ดำเนินการขออนุญาตกรณีการนำสิ่งปฏิกูลหรือวัสดุเหลือใช้ซึ่งมีลักษณะ
และคุณสมบัติเป็นไปตามประกาศ กระทรวงอุตสาหกรรม เรื่องการกำจัดสิ่งปฏิกูลหรือวัสดุที่ไม่ใช้แล้ว
(พ.ศ. 2548) และประกาศกรมโรงงานอุตสาหกรรม เรื่อง
หลักเกณฑ์และวิธีการปฏิบัติเกี่ยวกับการจัดการสิ่งปฏิกูลหรือวัสดุที่ไม่ใช้แล้ว (พ.ศ. 2551)
ออกนอกบริเวณโรงงานทุกครั้งก่อนนำออกไปกำจัด

สรุป ผลกระทบต่อสิ่งแวดล้อมได้ดำเนินการปฏิบัติจริงในระยะเวลา 3 ปีที่ผ่านมา
เป็นไปตามที่กฎหมายกำหนดอย่างเคร่งครัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

(2.1.4 ) งานที่ยังไม่ส่งมอบ ไม่มี

2.2 บริษัทหลักโรงงานอุตสาหกรรมประเภทยาง

 ( 2.2.1 ) ลักษณะผลิตภัณฑ์ประเภทยาง

ผลิตภัณฑ์ของบริษัท ประกอบด้วย เส้นยางยืด และแถบยางยืด (Rubber Thread and Rubber
Tape), ยางยืดถัก (Elastic Braid) ยางยืดทอ และโครเชท์ (Elastic Webbing and
Crochet) และเส้นยางหุ้ม (Covering Yarn) ภายใต้เครื่องหมายการค้าตรา “VENUS”
ผลิตภัณฑ์ของบริษัทฯ ส่วนใหญ่จะใช้เป็นวัตถุดิบของผลิตภัณฑ์อื่น เช่น อุตสาหกรรมผ้าอ้อมสำเร็จรูป
เด็กและผู้ใหญ่ อุตสาหกรรมเสื้อผ้าและสิ่งทอ หรือนำไปใช้งานทางด้านอื่นๆ
ตามประเภทธุรกิจของลูกค้า

ในปี 2557 ตลาดกลุ่มผลิตภัณฑ์ยางยืดเพื่อสุขภาพ การออกกำลังกาย กายภาพบำบัด
และยางยืดที่เป็นอุปกรณ์ทางการแพทย์ได้เริ่มมีสัดส่วนการขายเพิ่มขึ้น

ผลิตภัณฑ์ของบริษัทมีลักษณะดังนี้

1. กลุ่มยางยืดสำหรับผ้าอ้อมสำเร็จรูป ยางยืดในกลุ่มนี้ได้แก่ เส้นยางยืด (Rubber Thread)
ที่ใช้ในอุตสาหกรรมการผลิตผ้าอ้อมสำเร็จรูป โดยแปรสภาพจากยางแท่ง
ซึ่งมีทั้งยางธรรมชาติและยางสังเคราะห์ บริษัทสามารถผลิตได้ตามขนาดที่ลูกค้าต้องการ
และผลิตเส้นยางยืดหลากหลายขนาดตามความต้องการของลูกค้า เพื่อนำไปผลิตเป็นส่วนขอบขา
และขอบเอวทั้งในผ้าอ้อมสำเร็จรูปสำหรับเด็กและผู้ใหญ่ (Disposable Diaper)

2. กลุ่มยางยืดสำหรับงานเสื้อผ้าและสิ่งทอ ยางยืดในกลุ่มนี้ได้แก่ แถบยางยืด (Rubber Tape)
ยางยืดถัก (Elastic Braid) ยางยืดทอ และโคร์เชต์ (Elastic Webbing & Crochet)
เส้นยางหุ้มด้าย (Covering Yarn)
ยางยืดในกลุ่มนี้ส่วนใหญ่ใช้เป็นส่วนประกอบของการตัดเย็บเสื้อผ้าสำเร็จรูป เช่น
ขอบขาและขอบเอวของกางเกงชั้นในขอบชุดว่ายน้ำเป็นต้น

3. กลุ่มยางยืดที่เป็นอุปกรณ์ทางการแพทย์ ยางยืดในกลุ่มนี้ได้แก่ ผ้ายืดพันเคล็ด (Elastic
Bandage) . เข็มขัดพยุงหลัง (Back Support Belt) แถบยางห้ามเลือด (Esmark
Bandage) และ แถบยางสำหรับเจาะเลือด (Tourniquet)

ผ้ายืดพันเคล็ด (Elastic Bandage) ใช้ในการป้องกันและรักษาอาการเคล็ด
ที่เกิดจากกิจกรรมในชีวิตประจำวัน รวมถึงกิจกรรมสันทนาการอื่นๆ
โดยนิยมใช้กันแพร่หลายทั้งในวงการแพทย์ และวงการกีฬา

เข็มขัดพยุงหลัง (Back Support Belt)
ใช้ในการป้องกันและรักษาอาการปวดหลังที่เกิดจากการทำงาน และกิจกรรมในชีวิตประจำวัน
โดยมีทั้งแบบที่ใช้สำหรับงานหนักในอุตสาหกรรมและแบบที่ใช้สำหรับบุคคลทั่วไป

ยางรัดห้ามเลือด (Esmark Bandage) ใช้สำหรับห้ามเลือดในการผ่าตัดเล็กบริเวณมือและเท้า

แถบยางรัดสำหรับเจาะเลือด (Tourniquet)
ใช้ในการรัดแขนเพื่อเก็บเลือดไปตรวจในห้องปฏิบัติการ หรือการบริจาคโลหิต

4. ยางยืดเพื่อการออกกำลังกายและกายภาพบำบัด (Exercise Bands) ใช้ในการออกกำลังกาย
มีแรงต้านหลายระดับ เพื่อให้สามารถใช้ออกกำลังกายได้หลากหลายระดับ
รวมถึงการทำกายภาพบำบัดสำหรับผู้ป่วยและผู้สูงอายุ
การออกกำลังกายด้วยยางยืดมีความสะดวกสบายเนื่องจากไม่ต้องใช้พื้นที่มากและสามารถพกพาได้
ดังนั้นผู้ใช้จึงสามารถออกกำลังกายได้ทุกที่ ทุกเวลาตามที่ต้องการ

บริษัทฯ ได้รับการรับรองมาตรฐาน OEKO-TEX STANDARD 100 ระบบคุณภาพมาตรฐาน ISO
9001 ระบบการจัดการสิ่งแวดล้อมมาตรฐาน ISO 14001 และมาตรฐานขององค์การอาหารและยา
(อย.)

บริษัท ไม่มีปัจจัยสำคัญใดที่มีผลกระทบต่อโอกาส หรือการประกอบธุรกิจ

( 2.2.2 ) การตลาด และภาวะการแข่งขัน

( 2.2.2ก ) การทำการตลาดของผลิตภัณฑ์ หรือบริการที่สำคัญในปีที่ผ่านมา

ในปี 2557
อุตสาหกรรมเสื้อผ้าสำเร็จรูปได้มีการย้ายฐานการผลิตจากประเทศทางตะวันตกมาสู่ประเทศในแถบเอเชียมากขึ้น
โดยเฉพาะอย่างยิ่งในกลุ่มประเทศเอเชียตะวันออกเฉียงใต้ เช่น เวียตนาม กัมพูชา พม่า
อินโดนีเซีย เนื่องจากประเทศเหล่านี้ยังมีแรงงานราคาถูกอยู่เป็นจำนวนมาก
ซึ่งแรงงานเป็นปัจจัยสำคัญที่จำเป็นอย่างยิ่งต่ออุตสาหกรรมการผลิตเสื้อผ้าสำเร็จรูป บริษัทฯ
ได้มีนโยบายในการขยายตลาดไปสู่โรงงานผู้ผลิตเหล่านั้นผ่านทางลูกค้าหลักของบริษัทฯ ซึ่งบริษัทฯ
มีชื่ออยู่ใน Vendor List ของเจ้าของแบรนด์เหล่านี้
ทำให้การติดต่อโรงงานเหล่านี้เพื่อขยายธุรกิจไปยังเสื้อผ้าสำเร็จรูปแบรนด์อื่นๆ
ที่โรงงานเหล่านี้รับจ้างตัดเย็บให้ทำได้ง่ายขึ้น
ซึ่งถึงแม้ว่าจะยังคงต้องแข่งขันอย่างรุนแรงด้านราคากับคู่แข่งจากจีนและอินเดียอยู่
แต่ก็ยังมีความได้เปรียบคู่แข่งในเรื่องของทำเลที่ตั้ง

ในส่วนของอุตสาหกรรมผ้าอ้อมสำเร็จรูป
ผู้ผลิตยังคงมีการเปลี่ยนไปใช้เส้นยางสแปนเด็กซ์ทดแทนเส้นยางยืดอย่างต่อเนื่อง
ผู้ผลิตรายย่อยซึ่งเดิมยังใช้เส้นยางยืดค่อยๆ เริ่มหันไปใช้เส้นยางสแปนเด็กซ์ตามผู้ผลิตรายใหญ่
ซึ่งเปลี่ยนไปก่อนหน้านี้แล้ว ทำให้ตลาดของเส้นยางยืดในกลุ่มนี้มีแนวโน้มหดตัวลงเรื่อยๆ ในอนาคต

กลุ่มอุปกรณ์การแพทย์ ยอดขายผลิตภัณฑ์กลุ่มนี้ของบริษัทฯ มีแนวโน้มเติบโตขึ้นเรื่อยๆ
ทั้งในส่วนของตลาดในประเทศและต่างประเทศ ถึงแม้ว่าบริษัทฯ ยังต้องมีพัฒนากระบวนการ
และระบบการจัดการให้ได้ตามข้อกำหนดของผลิตภัณฑ์กลุ่มนี้
แต่การพัฒนาดังกล่าวสามารถทำควบคู่กันไปกับการขายผลิตภัณฑ์กลุ่มนี้ให้กับลูกค้า
ส่วนใหญ่มีเพียงลูกค้าบางรายที่ต้องการให้บริษัทฯ
ดำเนินการได้ครบตามข้อกำหนดอย่างสมบูรณ์แล้วจึงจะสามารถเริ่มการดำเนินธุรกิจระหว่างกันได้
และถึงแม้ว่าในตลาดต่างประเทศยังคงต้องแข่งขันกับคู่แข่งจากจีนและอินเดียในด้านราคาที่รุนแรง
แต่ด้วยแนวทางการดำเนินงานด้านช่องทางจัดจำหน่ายทำให้บริษัทฯ สามารถแข่งขันได้ในตลาดกลุ่มนี้

กลุ่มอุปกรณ์เพื่อการออกกำลังกายและกายภาพบำบัด บริษัทฯ
สามารถดำเนินธุรกิจในกลุ่มนี้ในตลาดประเทศสหรัฐอเมริกาได้อย่างมั่นคง
ในส่วนของยางสังเคราะห์
ซึ่งยังเหลือเพียงการพัฒนาผลิตภัณฑ์จากยางธรรมชาติให้มีคุณภาพทัดเทียมกับผู้นำตลาดรายใหญ่เพื่อขยายตลาดต่อไป
โดยทางทีมงานวิจัยและพัฒนาของบริษัทฯ ก็ยังคงเดินหน้าพัฒนาอย่างต่อเนื่อง

กลยุทธ์การแข่งขัน

การพัฒนาและปรับปรุงกระบวนการภายในเพื่อให้เกิดประสิทธิภาพสูงสุด
เพื่อให้สามารถตอบสนองรับการเปลี่ยนแปลงของความต้องการของตลาดและเกิดการประหยัดจากความเร็ว
(Economy of Speed) เป็นส่วนสำคัญที่จะทำให้บริษัทฯ
สามารถแข่งขันในสภาวะตลาดที่มีการแข่งขันรุนแรงได้

การควบคุมคุณภาพของสินค้า มีการส่งมอบที่ตรงเวลา
รวมทั้งดูแลให้บริการโดยมีลูกค้าเป็นจุดศูนย์กลาง
ถือเป็นส่วนสำคัญที่จะสร้างความพึงพอใจให้กับลูกค้า เพื่อไม่ให้เปลี่ยนไปใช้สินค้าของคู่แข่ง
โดยเฉพาะในสภาวะที่ตลาดมีการแข่งขันด้านราคาที่รุนแรง

ลักษณะลูกค้า

กลุ่มลูกค้าหลักของบริษัทฯ ส่วนใหญ่เป็นโรงงานผู้ผลิต และเจ้าของตราสินค้า
มีทั้งในส่วนของโรงงานผลิตผ้าอ้อมสำเร็จรูป ชุดชั้นใน และชุดว่ายน้ำ
ส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน บริษัทฯ
ยังคงให้ความสำคัญกับการร่วมเป็นส่วนหนึ่งในการพัฒนาร่วมกับลูกค้า ทั้งในส่วนของผลิตภัณฑ์
ระบบการส่งมอบ รวมถึงการจัดการด้านอื่นๆ เพื่อให้เกิดประโยชน์สูงสุดในห่วงโซ่อุปทาน

กลุ่มลูกค้าเป้าหมาย

- กลุ่มโรงงานผู้ผลิตและเจ้าของตราสินค้าทั้งในส่วนของผ้าอ้อมสำเร็จรูป ชุดชั้นใน และชุดว่ายน้ำ

- กลุ่มผู้ว่าจ้างผลิต โดยบริษัทฯ ผลิตสินค้าที่เป็นตราสินค้าของลูกค้า

- กลุ่มโรงงานขนาดเล็ก และผู้บริโภค บริษัทฯ ขายผ่านทางผู้ค้าส่งทั้งในและต่างประเทศ

- กลุ่มบริษัทฯ ผู้ขายเครื่องมือ และอุปกรณ์ทางการแพทย์

การจำหน่ายและช่องทางการจำหน่าย

บริษัทฯ จะผลิตและจำหน่ายโดยตรงสำหรับโรงงานที่มีศักยภาพในการสั่งซื้อปริมาณมากด้วยตนเอง
และจำหน่ายผ่านตัวแทนการจำหน่ายทั้งค้าปลีก
และค้าส่งสำหรับกลุ่มลูกค้าที่ไม่ต้องการสั่งซื้อในปริมาณมาก

บริษัทฯ ส่งออกสินค้าไปยังประเทศสหรัฐอเมริกา ญี่ปุ่น ฮ่องกง ไต้หวัน จีน พม่า เวียตนาม
มาเลเซีย เป็นต้น

บริษัทฯ ไม่มีการพึ่งพิงลูกค้ารายใดรายหนึ่งเกิน 30 % ของรายได้รวม

(2.2.2 ข ) ภาวะการแข่งขัน

สภาพการแข่งขันในอุตสาหกรรม

สภาพการแข่งขันมีมากขึ้น และจำนวนคู่แข่งมีมากขึ้น โดยเฉพาะคู่แข่งใหม่จากต่างประเทศ เช่น จีน
และอินเดีย ซึ่งได้เปรียบด้านต้นทุนค่าแรงงาน บริษัทฯ
จึงต้องปรับตัวเพื่อให้แข่งขันได้ในอุตสาหกรรม ตามกลยุทธ์การแข่งขันข้างต้น

แนวโน้มภาวะอุตสาหกรรม และสภาพการแข่งขันในอนาคต

เนื่องจากสภาวะเศรษฐกิจโลกที่ชะลอตัวลง
ทำให้ผู้ผลิตสินค้าตระหนักถึงความสำคัญของการลดต้นทุนในการดำเนินงานในทุกๆ ด้าน
ทำให้กลยุทธ์การหาแหล่งวัตถุดิบที่มีราคาต่ำที่สุดเป็นหนึ่งในแนวทางที่ผู้ผลิตสินค้าให้ความสำคัญมากขึ้นอย่างต่อเนื่อง
และถึงแม้ว่าผู้ผลิตสินค้าต้องการวัตถุดิบที่มีราคาต่ำ แต่ก็ยังมีความต้องการสินค้าที่มีคุณภาพดี
การส่งมอบที่รวดเร็วและตรงเวลา รวมถึงการตอบสนองต่อความต้องการที่รวดเร็ว
ดังนั้นผู้ผลิตวัตถุดิบจำเป็นจะต้องมีการปรับตัวให้เป็นไปตามทิศทางของตลาด
โดยหาแนวทางในการลดต้นทุน การเพิ่มประสิทธิภาพในการดำเนินงาน
รวมถึงเตรียมความพร้อมในการรับมือกับความต้องการของตลาดที่มีการเปลี่ยนแปลงอยู่ตลอดเวลา
โดยคู่แข่งที่สำคัญในตลาดโลกยังคงเป็นประเทศจีน และอินเดีย

( 2.2.3 ) การจัดหาผลิตภัณฑ์หรือบริการ

( 2.2.3 ก) ลักษณะการจัดให้ได้มาซึ่งผลิตภัณฑ์ เพื่อจำหน่ายในปีที่ผ่านมา

บริษัทฯ มีโรงงานตั้งอยู่ในเขตนิคมอุตสาหกรรมบางชัน จำนวน 5 หลัง และที่บางปะกง จำนวน 2
หลัง และคลังสินค้าที่ตราด 1 หลัง

ปริมาณการผลิตจริงรวม 3 ปี ที่ผ่านมา มีดังนี้

ปริมาณการผลิตรวม (หน่วย 1:1,000)

ปริมาณการผลิตจริง หน่วย ปี 2557 ปี 2556 ปี 2555

เส้นยาง, แถบยาง ,สายยางยืด พันกิโลกรัม 2,884 3,198 3,166

นโยบายการผลิตที่สำคัญ เป็นการผลิตสินค้าเพื่อจำหน่ายตามมาตรฐานของบริษัท
และมีการผลิตตามคำสั่งซื้อของลูกค้าด้วย

การจัดหาวัตถุดิบและผู้จำหน่ายวัตถุดิบ

วัตถุดิบหลักที่ใช้ในการผลิต คือยางธรรมชาติเป็นวัตถุดิบหลักสำคัญที่ใช้ในการผลิต โดยบริษัท
ได้ซื้อวัตถุดิบจากบริษัทในกลุ่มโดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ ทำให้ไม่มีปัญหาทางด้านคุณภาพของวัตถุดิบ

บริษัทฯ มีความเข้มงวดในเรื่องคุณภาพของยางพารา
ซึ่งเป็นวัตถุดิบหลักที่นำมาใช้ในกระบวนการผลิต ได้ออกตรวจเยี่ยมผู้ขายเป็นประจำทุกปี
โดยมีวัตถุประสงค์เพื่อให้วัตถุดิบที่นำมาผลิตได้คุณภาพ
และร่วมมือกับผู้ขายพัฒนาและปรับปรุงคุณภาพวัตถุดิบให้เป็นไปตามความต้องการของลูกค้าอย่างต่อเนื่อง

ปัญหาการขาดแคลนวัตถุดิบ คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด
และปัจจุบันประเทศไทยได้ขยายพื้นที่ปลูกยางไปในหลายภูมิภาค
เพื่อตอบสนองความต้องการใช้ยางพาราที่เพิ่มขึ้น

บริษัทฯ ได้สำรองยางพาราไว้เพียงพอต่อการผลิต ราคายางมีความผันผวนตามภาวะตลาด
แต่ไม่ส่งผลกระทบต่อการขาดแคลนยางพาราในประเทศไทย

ผลการเปลี่ยนแปลงเทคโนโลยีต่อการใช้วัตถุดิบ
เทคโนโลยี่การผลิตที่ใช้ยางยืดเป็นวัตถุดิบในการผลิตเสื้อผ้าและสิ่งทอยังไม่มีการเปลี่ยนแปลงที่โดดเด่นเป็นนวัตกรรมใหม่
ซึ่งบริษัทฯ คาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศ ปี 2557 91.29 %

สัดส่วนการซื้อวัตถุดิบต่างประเทศ ปี 2557 8.71 %

บริษัทฯ ไม่มีการพึ่งพิงผู้จัดจำหน่ายวัตถุดิบรายใดรายหนึ่งภายนอกกลุ่มบริษัทฯ เกิน 30 %
ของยอดรวมการซื้อวัตถุดิบ

( 2.2.3 ข ) ผลกระทบต่อสิ่งแวดล้อม

บริษัทฯ ได้มีการกำจัดสิ่งปฏิกูลที่ไม่ใช้แล้ว ประเภทขยะอันตราย และไม่อันตราย การเกิดน้ำเสีย
การสิ้นเปลืองพลังงาน และทรัพยากรธรรมชาติ
,ฝุ่นละอองที่เกิดในกระบวนการผลิตและไอระเหยจากสารเคมีโทลูอีน

การดำเนินการเพื่อลดผลกระทบ

บริษัทฯ ได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

การกำจัดสิ่งปฏิกูลและวัสดุที่ไม่ใช้แล้ว โดยแยกการกำจัดดังนี้

1.
ของเสียประเภทขยะอันตรายได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

2. ของเสียประเภทขยะไม่อันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัดโดยวิธีฝังกลบ

การบำบัดน้ำเสีย มีการควบคุมระบบน้ำทิ้งก่อนที่จะปล่อยออกนอกโรงงาน
มีการส่งน้ำไปวิเคราะห์เป็นประจำทุกเดือน เพื่อควบคุมไม่ให้มีค่าเกินมาตรฐาน
โดยใช้ระบบบำบัดน้ำเสียแบบเติมอากาศ (Activated Sludge)
ซึ่งในบ่อบำบัดมีการใช้เครื่องเติมอากาศ (Aerator) จำนวน 2 ตัว
สำหรับเพิ่มออกซิเจนในน้ำให้เพียงพอสำหรับจุลินทรีย์สามารถนำไปใช้ย่อยสลายสารอินทรีย์ในน้ำเสีย
มีระบบควบคุมค่าออกซิเจนในน้ำ (Dissolved Oxygen:DO) ไม่สูงมากเกินค่ามาตรฐาน
ที่ผ่านมาค่าที่วัดได้ไม่เกินมาตรฐาน

ไอระเหยจากสารเคมีโทลูอีน
โดยการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่
เพื่อกำจัดไอระเหยและกลิ่นของโทลูอีนภายในสถานที่ที่ปฏิบัติงานไม่ให้เกินมาตรฐานที่กฎหมายกำหนด

มีการตรวจวัดคุณภาพอากาศ และสิ่งแวดล้อม ภายในบริษัทเป็นประจำ เช่น การวัดสภาพฝุ่น เสียง
น้ำ แสงสว่าง เป็นต้น เพื่อควบคุมสภาพแวดล้อมไม่ให้เกินมาตรฐานที่กฎหมายกำหนด

การสิ้นเปลืองทรัพยากรธรรมชาติ บริษัทฯ มีคณะทำงานด้านการอนุรักษ์พลังงาน
มีมาตรการการอนุรักษ์พลังงานโดยให้ความร่วมมือช่วยกันทำโครงการการจัดการพลังงานในภาคอุตสาหกรรม
ตามพรบ.ด้านการอนุรักษ์พลังงาน
และมีการไปร่วมสัมมนาโครงการพัฒนาขีดความสามารถผู้รับผิดชอบพลังงาน
ในด้านการเพิ่มประสิทธิภาพวัสดุเครื่องจักรและอุปกรณ์ในโรงงานและอาคารควบคุม (Refresh
PRE) และดูเทคโนโลยีใหม่ๆ
มาปรับใช้ในองค์กรส่งผลให้มีการจัดทำมาตรการด้านการจัดการพลังงานประจำปี 2557

* โครงการติดตั้ง CAPACITOR BANK ที่ห้องควบคุมไฟฟ้าแผนก Calender
เพื่อปรับปรุงประสิทธิภาพของกระแสไฟฟ้า และปรับปรุงค่าเพาเวอร์แฟคเตอร์ ของการไฟฟ้า

* มีการ Manage ช่วงเวลาการทำงานของพนักงานส่วนผลิต ให้เหมาะสมกับอัตราค่าไฟฟ้าแบบ
TOU เพื่อลดค่าใช้จ่ายของค่าไฟฟ้าประจำเดือน

* เปลี่ยนเครื่องปรับอากาศที่มีอายุการใช้งานนาน มีสภาพเก่าและกินพลังงานไฟฟ้ามาก
ให้เป็นแบบประหยัดไฟฟ้าเบอร์ 5

* ติดตั้งอุปกรณ์อินเวอเตอร์เข้ากับปั้มน้ำประปาที่ส่งจ่ายเข้าโรงงาน
เพื่อลดภาระการทำงานของมอเตอร์

* จัดอบรมให้ความรู้แก่พนักงานและส่งเสริมการสร้างจิตสำนึกการอนุรักษ์พลังงาน

กิจกรรมที่เป็นโครงการการจัดการด้านสิ่งแวดล้อม
ซึ่งมีวัตถุประสงค์ที่จะลดผลกระทบและพัฒนาสิ่งแวดล้อมให้ดีขึ้นคือ

* โครงการการลดฝุ่นในส่วนผลิตรับเบอร์ แผนกCalender
โดยปรับปรุงระบบเครื่องดูดฝุ่นให้มีประสิทธิภาพการดูดฝุ่นที่ดี และเสียงไม่ดัง

* โครงการลดการใช้น้ำ ในกระบวนการย้อมสี โดยอบรมให้กับพนักงานเรื่องการประหยัดน้ำ
ปิดวาว์ลทุกครั้งที่ไม่ใช้น้ำ เมื่อพบท่อแตก ท่อรั่ว ให้แจ้งฝ่าย ED ทันที

* โครงการการจัดการพลังงาน แผนกเบรด เพื่อลดปริมาณการใช้ไฟฟ้า
โดยปรับเปลี่ยนสวิตซ์เปิด-ปิดแสงสว่างเป็นแบบเฉพาะจุด และปรับปรุงแสงสว่างในห้องน้ำ

ผลการปฏิบัติจริงในระยะ 3 ปีที่ผ่านมา เป็นไปตามที่กฎหมายกำหนด โดยมีค่าใช้จ่ายดังนี้

หน่วย : ล้านบาท ปี 2557 ปี 2556 ปี 2555

- ค่าใช้จ่ายดำเนินการเพื่อลดผลกระทบต่อสิ่งแวดล้อม 1.69 1.65 1.27

บริษัท ไม่มีข้อพิพาท หรือถูกฟ้องร้องเกี่ยวกับสิ่งแวดล้อม

( 2.2.4 ) งานที่ยังไม่ส่งมอบ - ไม่มี –

 ( 2.3 ) บริษัทหลักโรงงานอุตสาหกรรมประเภทโลหะ 

 บริษัทฯ ดำเนินธุรกิจเป็นผู้ผลิตและจัดจำหน่ายผลิตภัณฑ์กระติกน้ำและปิ่นโตสเตนเลสระบบสุญญากาศ (Stainless Steel Vacuum Bottle) ภายใต้แบรนด์ Zojirushi (โชจิรุชิ) ด้วยเทคโนโลยีการผลิตระบบสุญญากาศจากประเทศญี่ปุ่น

( 2.3.1 ) ลักษณะผลิตภัณฑ์และบริการ

ผลิตภัณฑ์ของบริษัทฯ ประกอบด้วย กระติกน้ำและปิ่นโตสุญญากาศรุ่นต่างๆ ดังนี้ Tuff Kids, Cool
Bottles, Food Jar, Lunch Jar, Family และ Mug

นอกจากนี้ บริษัทฯ ยังรับสกรีนตราบริษัทของลูกค้าบนผลิตภัณฑ์ เพื่อใช้เป็นสินค้า Premium
สำหรับเทศกาลต่างๆ และมีบริการอะไหล่หลังการขายด้วย

บริษัทฯ ไม่มีปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ

(2.3.2 ) การตลาด และภาวะการแข่งขัน

( 2.3.2 ก) การทำการตลาดของผลิตภัณฑ์ หรือบริการที่สำคัญในปีที่ผ่านมา

เนื่องจากสภาพเศรษฐกิจในปี 2557 มีการเปลี่ยนแปลงในด้านลบอย่างเห็นได้ชัด กลุ่มลูกค้า
Premium ที่เคยมีการเจริญเติบโตแบบ Double Digit Growth
มาอย่างต่อเนื่องได้มีการหดตัวในปี 2557 เป็นครั้งแรก แต่ในทางกลับกัน
บรรดาห้างสรรพสินค้าหลักของประเทศไทย มีการกระจายเปิดสาขากันมากขึ้น
ซึ่งส่งผลในเชิงบวกต่อสินค้าของบริษัทฯ ทำให้ยอดขายในส่วนของห้างสรรพสินค้าเพิ่มขึ้นตามไปด้วย

สำหรับการตลาดในต่างประเทศ บริษัทฯ ยังคงมุ่งมั่นพัฒนาในด้านรูปแบบ
(Design)ของผลิตภัณฑ์และราคาอย่างต่อเนื่อง

กลยุทธ์การแข่งขัน

บริษัทฯ ยังคงพัฒนาผลิตภัณฑ์ให้โดดเด่นมากขึ้น และปรับปรุงประสิทธิภาพการผลิต
โดยยังคงเน้นเรื่องคุณภาพของผลิตภัณฑ์ และเพิ่มเทคนิคการผลิตใหม่ๆ
เพื่อตอบสนองวิถีชีวิตของคนในยุคปัจจุบัน และการเป็นผลิตภัณฑ์ที่เป็นมิตรต่อสิ่งแวดล้อม

ลักษณะลูกค้า

1. ลูกค้าต่างประเทศมีเพียงรายเดียว คือ ZOJIRUSHI CORPORATION
ซึ่งเป็นบริษัทร่วมทุนของบริษัทฯ

2. ลูกค้าในประเทศ ซึ่งมีทั้งลูกค้าที่ซื้อผลิตภัณฑ์ของบริษัทฯ โดยตรง หรือซื้อผ่านร้าน ZOJIRUSHI
SHOP หรือซื้อผ่านห้างสรรพสินค้า และอื่นๆ และลูกค้าที่เป็นตัวแทนจำหน่าย (Dealer) ของบริษัทฯ

กลุ่มลูกค้าเป้าหมาย คือ ผู้บริโภคที่ใช้กระติกน้ำร้อน น้ำเย็น ปิ่นโตเก็บความร้อน
นิติบุคคลที่ต้องการใช้สินค้าคุณภาพดี เพื่อให้เป็นของขวัญ ของสมนาคุณ

การจำหน่ายและช่องทางการจำหน่าย

บริษัทฯ ผลิตและจำหน่ายผลิตภัณฑ์ให้กับลูกค้าโดยตรง หรือผ่านช่องทางการจำหน่ายอื่นๆ เช่นร้าน
ZOJIRUSHI SHOP ห้างสรรพสินค้า ตัวแทนจำหน่าย (Dealer) และอื่นๆ

การพึ่งพิงลูกค้า

บริษัทฯ มีการพึ่งพิงลูกค้ารายใดรายหนึ่งมากกว่าร้อยละ 30
ตามที่บริษัทได้รับคำสั่งซื้อจากลูกค้าต่างประเทศ ซึ่งมีเพียงรายเดียวคือ Zojirushi
Corporation ด้วยสัดส่วนที่มีนัยสำคัญต่อรายได้ของบริษัท ประมาณร้อยละ 90
อย่างไรก็ตามบริษัทคาดว่าไม่มีผลกระทบต่อการดำเนินธุรกิจ เนื่องจากลูกค้าดังกล่าว
เป็นผู้ร่วมทุนของบริษัทย่อย ในสัดส่วนประมาณกึ่งหนึ่ง ซึ่งมีความสัมพันธ์ที่ดีต่อกัน
และมีการประสานประโยชน์เพื่อให้มีผลตอบแทนจากการลงทุน ในขณะเดียวกัน
บริษัทพยายามผลิตสินค้าให้ได้คุณภาพตามความต้องการของลูกค้าเช่นกัน

( 2.3.2 ข ) ภาวะการแข่งขัน

แนวโน้มภาวะอุตสาหกรรม และสภาพการแข่งขันในอนาคต

สำหรับสภาพอุตสาหกรรมในประเทศ ซึ่งเศรษฐกิจโดยรวมซบเซาจากความไม่มั่นคงทางการเมือง
ทำให้การเติบโตของยอดขายในประเทศในปีนี้ลดลง

สำหรับในต่างประเทศ โดยเฉพาะประเทศญี่ปุ่น มีการปรับอัตราภาษีมูลค่าเพิ่มในช่วงไตรมาสที่ 2
ของปีนี้ส่งผลให้ช่วงต้นปีมีการบริโภคมากขึ้น ซึ่งเป็นผลดีต่อบริษัทฯ

( 2.3.3 ) การจัดหาผลิตภัณฑ์หรือบริการ

( 2.3.3 ก ) ลักษณะการจัดให้ได้มาซึ่งผลิตภัณฑ์ เพื่อจำหน่ายในปีที่ผ่านมา

บริษัทฯ มีโรงงาน 2 แห่ง ตั้งอยู่ในเขตนิคมอุตสาหกรรมบางชัน 1 แห่ง และโรงงานที่บางปะกงอีก
1 แห่ง ซึ่งเมื่อวันที่ 14 พฤษภาคม 2557 ที่ผ่านมา
ได้เกิดอุบัติเหตุเพลิงไหม้ที่ห้องพ่นสีของโรงงานที่นิคมอุตสาหกรรมบางชัน
ทำให้บริษัทฯต้องว่าจ้างผู้รับพ่นสีจากภายนอกในระหว่างที่บริษัทฯทำการก่อสร้างโรงงานพ่นสีใหม่
จึงส่งผลให้บริษัทฯ มีค่าใช้จ่ายสูงขึ้นทั้งในด้านการว่าจ้างพ่นสี และการขนส่งผลิตภัณฑ์ อย่างไรก็ตาม
หลังจากกลับมาดำเนินการผลิตได้อีกครั้งในช่วงครึ่งปีหลังของปี 2557 บริษัทฯ
มุ่งเป้าหมายสู่การนำกำลังการผลิตที่หายไปกลับคืนมา

  ปริมาณการผลิต

ปี 2557 ปี 2556 ปี 2555

กระติกน้ำและปิ่นโตสุญญากาศ 9.5 ล้านชิ้น 8 ล้านชิ้น 9 ล้านชิ้น

นโยบายการผลิตที่สำคัญ บริษัทมีนโยบายผลิตสินค้าให้มีคุณภาพดี
ใช้วัตถุดิบประเภทสีผสมอาหารเพื่อความปลอดภัยของผู้บริโภค
รวมทั้งพัฒนาเทคนิคการผลิตให้ทันสมัยอยู่เสมอ

การจัดหาวัตถุดิบและผู้จำหน่ายวัตถุดิบ

วัตถุดิบหลักที่สำคัญ คือ แผ่นโลหะไร้สนิม สามารถจัดหาได้จากทั้งในประเทศ
และนำเข้าจากต่างประเทศ

จำนวนผู้จำหน่ายวัตถุดิบ มีมากกว่า 15 ราย

บริษัทฯ ไม่มีการพึ่งพิงผู้จัดจำหน่ายรายใดรายหนึ่งเกิน 30 % ของยอดซื้อรวม

( 2.3.3 ข ) ผลกระทบต่อสิ่งแวดล้อม

การดำเนินการเพื่อลดผลกระทบ

บริษัทฯ ปฏิบัติตามกฎหมายและข้อกำหนดต่างๆ ของทางราชการที่ออกมาควบคุมด้านสิ่งแวดล้อม
และความปลอดภัยอย่างเคร่งครัด รวมถึงการปฏิบัติตามข้อกำหนดของลูกค้า
เพื่อมุ่งเน้นความพึงพอใจ และมุ่งเน้นการป้องกันอันตรายและการลดมลพิษ
โดยการลดจากแหล่งกำเนิดอย่างมีขั้นตอน การอนุรักษ์พลังงานและทรัพยากรที่เกี่ยวข้อง
การลดของเสีย การควบคุมและกำจัดวัตถุอันตรายจากกระบวนการผลิตต่างๆ ของบริษัทอย่างถูกต้อง
นอกจากนั้นบริษัทฯ มีการดำเนินการด้านสิ่งแวดล้อม โดยจัดให้มีการปรับปรุง
ติดตามและพัฒนาระบบอย่างต่อเนื่อง โดยสอดคล้องกับข้อกำหนดมาตรฐาน ISO 14001

สืบเนื่องจากเหตุเพลิงไหม้ ซึ่งก่อให้เกิดมลภาวะทางอากาศนั้น บริษัทฯ
พยายามอย่างดีที่สุดเพื่อให้เจ้าหน้าที่ควบคุมเพลิงได้อย่างรวดเร็ว ส่วนของน้ำที่ใช้ดับเพลิง บริษัทฯ
ได้ดำเนินการบำบัดให้ค่าน้ำเสียเหล่านั้นเข้าสู่ในมาตรฐานอุตสาหกรรมก่อนปล่อยออกสู่ระบบสาธารณะ

บริษัทฯ ไม่มีข้อพิพาท หรือถูกฟ้องร้องเกี่ยวกับสิ่งแวดล้อม

( 2.3.4 ) งานที่ยังไม่ส่งมอบ - ไม่มี -

 3. ธุรกิจการค้า

การประกอบธุรกิจของบริษัท

เป็นการดำเนินธุรกิจด้านคอมพิวเตอร์ และเทคโนโลยีสารสนเทศตั้งแต่ปี 2525
เป็นบริษัทที่ดำเนินธุรกิจด้าน Information Technology (IT) อันดับต้นๆ ของประเทศไทย
ปัจจุบันมีสินค้าและบริการด้านคอมพิวเตอร์ และเทคโนโลยีสารสนเทศที่ครอบคลุมและหลากหลาย
สำหรับธุรกิจขนาดตั้งแต่ Small Office Home Office (SOHO) ถึงองค์กรธุรกิจขนาดใหญ่
(Large Enterprise) ทั้งในส่วนกรุงเทพฯ ปริมณฑล และส่วนภูมิภาค
และขยายธุรกิจครอบคลุมไปสู่ประเทศลาว ในปี 2555 ด้วย

( 3.1 ) ลักษณะผลิตภัณฑ์หรือบริการ

ปัจจุบันบริษัทฯ ได้รับการแต่งตั้งเป็นตัวแทนจำหน่าย และผู้จัดจำหน่ายสินค้ารวมถึงบริการต่างๆ
มากมาย

อาทิ

- ได้รับแต่งตั้งเป็นตัวแทนจำหน่ายอย่างเป็นทางการด้านผลิตภัณฑ์สินค้า Server และ Storage
จาก บริษัทไอ บี เอ็ม (ประเทศไทย) จำกัด ได้แก่ IBM Power Systems (ทั้ง AIX และ
iO5) และ Storage ครบ Production Line ตั้งแต่ Low End ถึง High End Storage
รวมถึงอุปกรณ์ Switch/Network ที่เกี่ยวข้องในการเชื่อมต่อและ IBM PureFlex ;
Integrated Solution จาก IBM ซึ่งบริษัทฯ
ได้รับความเชื่อถือให้เป็นผู้จำหน่ายหลักในประเทศไทย

- ได้รับการแต่งตั้งเป็นตัวแทนจำหน่ายอย่างเป็นทางการด้านผลิตภัณฑ์สินค้า Software จากบริษัท
ไอ บี เอ็ม (ประเทศไทย) จำกัด ซึ่งประกอบด้วยสินค้าครบทุกกลุ่ม ทั้งหมด 8 กลุ่มอันได้แก่

* Application Integration and Middleware (AIM) ผลิตภัณฑ์หลักได้แก่ Websphere

* Cloud and Smart Infrastructure (CS&I) ผลิตภัณฑ์หลัก ได้แก่ Tivoli – Software
ในด้านการจัดการ การเก็บข้อมูล (Backup) รวมถึงการบริหารระบบ ซึ่งเป็นพื้นฐานที่สำคัญสำหรับ
Cloud Technology

* Collaboration ผลิตภัณฑ์หลัก ได้แก่ Lotus - Software สำหรับ Workflow, Portal

* Information Management (IM) ผลิตภัณฑ์หลัก ได้แก่ DB2 รวมถึง Data Warehouse
ซึ่งบริษัทฯ ได้รับเกียรติเป็นตัวแทนจำหน่ายอย่างเป็นทางการสำหรับ Pure Data for
Analytics (ชื่อเดิมคือ Netezza) Data Warehouse Appliances จาก IBM
ในประเทศไทย

* Business Analytics ผลิตภัณฑ์หลัก ได้แก่ Cognos, SPSS,Software
ที่เกี่ยวข้องกับการวิเคราะห์ข้อมูล

* Security Systems Software ที่เกี่ยวข้องสำหรับระบบความปลอดภัยของระบบ IT

* Industry Solution – Software ที่ใช้งานกับธุรกิจด้านต่างๆ

* Rational – Software สำหรับการทดสอบ ตรวจสอบ ความถูกต้องของระบบงาน Software

- ได้รับการแต่งตั้งเป็นตัวแทนจำหน่ายอย่างเป็นทางการด้านผลิตภัณฑ์บริการจาก IBM Global
Technology Services (GTS) IBM (ประเทศไทย) จำกัด อันประกอบไปด้วย การซ่อมบำรุง
(Maintenance Agreement: MA) การติดตั้งระบบและการ Implement ระบบงาน (GTS
Implementation Sevices) รวมถึงการขาย Cloud Services ของ IBM

- ได้รับการแต่งตั้งเป็นตัวแทนจำหน่ายอย่างเป็นทางการด้านผลิตภัณฑ์จาก Lenovo (ประเทศไทย)
สำหรับIntel Server and Flex Systems รวมถึง OEM Storage Products

- ได้รับการแต่งตั้งเป็นตัวแทนจำหน่ายอย่างเป็นทางการ สำหรับผลิตภัณฑ์สินค้า Acronis ซึ่งเป็น
Backup Software จากประเทศสหรัฐอเมริกา

- ได้รับการแต่งตั้งเป็นตัวแทนจำหน่ายอย่างเป็นทางการ สำหรับผลิตภัณฑ์สินค้า CommVault
ซึ่งเป็น Backup Software ที่มาแรงจากประเทศสหรัฐอเมริกา

- ได้รับการแต่งตั้งเป็นตัวแทนจำหน่าย ผลิตภัณฑ์สินค้าจาก Hewlett Packard

- ได้รับการแต่งตั้งเป็นตัวแทนจำหน่ายอย่างเป็นทางการในประเทศไทยจาก Ronsycs
กลุ่มผลิตภัณฑ์สินค้าด้าน Reader / Encoder และ PIN Pad

- ได้รับการแต่งตั้งเป็นตัวแทนจำหน่ายอย่างเป็นทางการในประเทศไทยจาก NCR
กลุ่มผลิตภัณฑ์ด้านATMs, ATM Security, Banking Software, Mobile Banking, Branch
Transformation และ Payment and Imaging

- ได้รับการแต่งตั้งเป็นตัวแทนจำหน่าย ผลิตภัณฑ์สินค้าจาก Lexmark International Co.,
Ltd. ซึ่งประกอบด้วยสินค้า Printer, Toner and Software Solution
รวมถึงสินค้าทุกชนิดภายใต้แบรนด์ LEXMARK

- ได้รับการแต่งตั้งเป็น Master Dealer ผลิตภัณฑ์สินค้าจาก Samsung (Thailand) Co.,
Ltd. สำหรับกลุ่มกล้องวงจรปิด และอุปกรณ์ต่างๆ ภายใต้แบรนด์ Samsung

- ได้รับการแต่งตั้งเป็น Gold Server Platform และ Gold Datacenter จาก Microsoft
Corporation

- ได้รับการแต่งตั้งเป็น Select Certified Partner และ Advance Unified Computing
Technology Specialization จาก Cisco System (Thailand) Co., Ltd.

- ได้รับการแต่งตั้งเป็น Authorized Reseller จาก Apple South Asia (Thailand)
Co., Ltd.

- ได้รับการแต่งตั้งเป็น Authorized service Provider จาก Lenovo, HP, Epson ,
Samsung และ

Lexmark

- นอกจากนี้ยังมีผลิตภัณฑ์ต่างๆ อีกเช่น สินค้า PC, ThinkPad, Server ของ Lenovo, สินค้า
Hardware และ Solutionต่างๆ ของ HP, Ronsyncs, Epson, Samsung, Canon,
Fujitsu, Dell, Acer และอื่นๆ

- รวมถึงการให้บริการ ซ่อมแซม ดูแล บำรุงรักษา Hardware และ Software และระบบ
Network พร้อมอุปกรณ์ต่อพ่วง รวมทั้งรับออกแบบ และพัฒนาระบบต่างๆ

- จำหน่าย บริการ ติดตั้ง ระบบกล้องวงจรปิด (CCTV) และระบบรักษาความปลอดภัยอื่นๆ

- บริการออกแบบ พัฒนาระบบงาน (Application Software development รวมถึง Mobile
Application บน IOS และ Android ) ติดตั้งและอบรมการใช้งาน

- บริการกู้ข้อมูลใน Media ต่างๆ เช่น Hard Disk, Flash Drive, Memory card ที่สูญหาย
ด้วยระบบ Clean room class 100 ตั้งแต่ปี 2547 ตลอดทั้งกู้ข้อมูลทุกระบบปฏิบัติการเช่น DOS,
Windows, Linux, Unix, Novell และ Macintosh
ซึ่งเก็บรักษาข้อมูลเป็นความลับของลูกค้าอย่างเข้มงวด

( 3.2 ) การตลาดและภาวะการแข่งขัน

( 3.2 ก) การทำการตลาดของผลิตภัณฑ์ หรือบริการที่สำคัญในปีที่ผ่านมา

บริษัทฯ ทำการตลาดโดยมุ่งเน้นจัดจำหน่ายสินค้าให้ตรงตามความต้องการของลูกค้า
และส่งมอบให้ตรงตามกำหนด ด้วยคุณภาพตามที่ตกลงกันไว้ โดยยึดถือหลักการมีจริยธรรมต่อคู่แข่ง

ลักษณะของลูกค้า หรือกลุ่มลูกค้าเป้าหมาย

เป็นสถาบันการเงิน หน่วยงานราชการ นิติบุคคลต่างๆ ที่ใช้ผลิตภัณฑ์เทคโนโลยีสารสนเทศ
ซึ่งมีมากขึ้นตลอดเวลา ทั้งกรุงเทพ ปริมณฑล และต่างจังหวัด

การจำหน่ายและช่องทางการจำหน่าย

เป็นตัวแทนจำหน่ายของ IBM ที่มีช่องทางจัดจำหน่ายผ่านหุ้นส่วนทางธุรกิจ (Business
Partners) ซึ่งมี Solutions เพื่อส่งมอบให้แก่ลูกค้าที่ใช้อีกต่อหนึ่ง
และมีสายธุรกิจที่จะจัดจำหน่ายสินค้ายี่ห้ออื่นๆ และให้บริการแก่ลูกค้าโดยตรง

สัดส่วนการจำหน่ายในประเทศและต่างประเทศ

บริษัทฯ จำหน่ายสินค้า และให้บริการต่างๆ ในประเทศเกือบทั้งหมด
โดยเริ่มมีการจัดจำหน่ายสินค้าของ IBM ไปสู่ประเทศลาวตั้งแต่ปี 2555

การพึ่งพิงลูกค้า หรือผู้จัดจำหน่ายรายใดรายหนึ่งเกิน 30 % ของรายได้รวม

บริษัทฯ ไม่มีการพึ่งพิงลูกค้ารายใดรายหนึ่งเกิน 30 % ของรายได้รวม

( 3.2 ข ) ภาวะการแข่งขัน

สภาพการแข่งขันในอุตสาหกรรม

มีการแข่งขันสูงขึ้นเรื่อยๆ โดยเฉพาะด้านราคา
เนื่องจากมีผู้ประกอบการรายใหม่เข้าสู่ธุรกิจอย่างต่อเนื่อง

แนวโน้มภาวะอุตสาหกรรม และสภาพการแข่งขันในอนาคต

- แนวโน้มอุตสาหกรรม ยังมีการเจริญเติบโต และขยายการใช้งาน IT มากขึ้นทั้งภาครัฐ
และเอกชน

- ภาวะอุตสาหกรรมคอมพิวเตอร์ มีคู่แข่งจำนวนมาก ในการประกอบกิจการคล้ายๆ กับบริษัทฯ

- ขนาดของบริษัทฯ อยู่ในระดับกลาง เมื่อเทียบกับคู่แข่งขัน

- สถานภาพ และศักยภาพในการแข่งขันนั้น บริษัทฯ มีความมั่นคง มีระบบการเงินที่มีวินัยรองรับ
ซึ่งมีศักยภาพในการแข่งขันสูง เนื่องจากมีการพัฒนาในความรู้ที่เกี่ยวข้องแก่บุคคลากรของบริษัทฯ
อย่างต่อเนื่อง บริษัทฯ รักษาคุณภาพในการจำหน่ายสินค้า และให้บริการ
สามารถตอบสนองตามความต้องการของลูกค้า เป็นที่ไว้วางใจของลูกค้ามายาวนานต่อเนื่องกว่า 30
ปี

( 3.3 ) การจัดหาผลิตภัณฑ์ หรือบริการ

( 3.3 ก ) ลักษณะการจัดให้ได้มาซึ่งผลิตภัณฑ์

- ธุรกิจของบริษัทฯ เป็นการซื้อขายสินค้า และให้บริการ

- การจัดหาผลิตภัณฑ์เพื่อจำหน่าย ได้จากตัวแทนสินค้าในประเทศไทย เช่น บริษัทฯ
เป็นผู้แทนจัดจำหน่ายให้กับ บริษัท ไอ บี เอ็ม (ประเทศไทย) จำกัด บางผลิตภัณฑ์ต้องสั่งซื้อจาก
IBM ต่างประเทศด้วย

- จำนวนผู้จัดจำหน่ายสินค้าให้บริษัทฯ มีมากกว่า 10 ราย

- บริษัทฯ พึ่งพิงผู้จัดจำหน่ายสินค้าให้บริษัทฯ อย่างมีนัยสำคัญ คือบริษัท ไอ บี เอ็ม (ประเทศไทย)
จำกัด จำนวน 1 ราย โดยมีลักษณะความสัมพันธ์ คือ บริษัทฯ เป็นคู่ค้าระดับ Distributor
ของบริษัทดังกล่าว โดยมีประเภทสินค้าที่ซื้อคือ Hardware และ Software
ผลิตภัณฑ์บริการตามที่ได้กล่าวข้างต้น

- ความเสี่ยงของการพึ่งพิงผู้จัดจำหน่ายดังกล่าวข้างต้น
คือบริษัทดังกล่าวแต่งตั้งผู้อื่นเป็นผู้แทนจำหน่ายสินค้าให้ มากกว่าในปัจจุบัน
ซึ่งอาจทำให้ปริมาณการขายสินค้าลดลง บริษัทฯ ประเมินว่าโอกาสเกิดอยู่ในระดับต่ำ
แต่ถ้าเกิดขึ้นอาจมีผลกระทบต่อบริษัทฯ ค่อนข้างสูง ทั้งนี้บริษัทฯ
มีมาตรการจัดการโดยรักษาความสัมพันธ์ที่ดีกับคู่ค้า พัฒนาความสามารถของทีมงาน
มีวินัยทางการเงินที่เข้มงวด เพื่อรักษาชื่อเสียงและความมั่นใจทางการค้าที่มีต่อกัน

( 3.3 ข ) เรื่องผลกระทบต่อสิ่งแวดล้อมหรือกำจัดวัตถุดิบเหลือใช้

- ธุรกิจคอมพิวเตอร์ที่บริษัทฯ ซื้อขายไม่มีวัตถุดิบเหลือใช้ ไม่มีโรงงานที่อาจมีผลต่อมลภาวะ
ดังนั้นในระดับนี้ไม่มีผลกระทบต่อสิ่งแวดล้อม จึงไม่มีข้อพิพาทหรือถูกฟ้องร้องเกี่ยวกับสิ่งแวดล้อม

( 3.4 ) งานที่ยังไม่ส่งมอบ

ไม่มีงานที่มีมูลค่าสูงเกินร้อยละ 10 ของรายได้รวม ค้างส่งมอบ

4. ธุรกิจพลังงาน

การประกอบธุรกิจของบริษัท

บริษัทฯ มีการลงทุนในธุรกิจพลังงาน ทั้งในประเทศสาธารณรัฐประชาชนจีน และในประเทศไทย
ตามข้อมูลดังต่อไปนี้

( 4.1 ) ลักษณะผลิตภัณฑ์และบริการ

1. การผลิตกระแสไฟฟ้าในประเทศสาธารณรัฐประชาชนจีน
ปัจจุบันบริษัทฯมีการลงทุนในโรงไฟฟ้าทั้งหมด 3 แห่ง อยู่ในมณฑลเจ้อเจียง 2 แห่ง
และในมณฑลยูนนาน 1 แห่ง ผลิตและจำหน่ายกระแสไฟฟ้าและไอน้ำ โดยในส่วนของโรงไฟฟ้า
จัดส่งให้การไฟฟ้าท้องถิ่นผ่านสายส่งที่กำหนดให้
ส่วนไอน้ำจัดส่งผ่านเครือข่ายท่อส่งในเขตนิคมอุตสาหกรมนั้นๆ

2. การผลิตกระแสไฟฟ้าในประเทศไทย บริษัทฯ มีการลงทุนในโครงการผู้ผลิตไฟฟ้าอิสระ
(Independent Power Producer: IPP) คือบริษัท ราชบุรีเพาเวอร์ จำกัด (RPCL)
โดยเป็นโรงไฟฟ้าแบบพลังงานความร้อนร่วมที่ใช้ก๊าซธรรมชาติเป็นเชื้อเพลิงหลักเพื่อผลิตกระแสไฟฟ้า
และจำหน่ายให้กับการไฟฟ้าฝ่ายผลิตแห่งประเทศไทย (กฟผ.) ภายใต้สัญญาซื้อขายไฟฟ้า (“PPA”)
เป็นเวลา 25 ปี บริษัทฯ มีสัดส่วนการลงทุนจำนวน 732.5 ล้านบาท หรือร้อยละ 10
ของทุนจดทะเบียนของ RPCL โดย RPCL มีกำลังการผลิต 1,400 เมกะวัตต์

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

การลงทุนธุรกิจพลังงานในประเทศจีน มีปัจจัยที่กระทบต่อการขยายธุรกิจ คือ
การลงทุนขยายกำลังการผลิต ค่อนข้างใช้เวลานาน และมีความยากในการขออนุมัติ
เนื่องจากรัฐบาลมีความเข้มงวด โดยจะมีการอนุมัติให้เฉพาะโครงการที่ใช้เทคโนโลยี่ที่สูงขึ้น
มีประสิทธิภาพมากขึ้นและสามารถควบคุมมลพิษในเกณฑ์อัตราที่สูงขึ้น
ทำให้มีต้นทุนการลงทุนในโครงการสูงขึ้น เป็นผลสืบเนื่องมาจากการตื่นตัวเรื่องอากาศเป็นพิษ
และการปล่อยมลภาวะต่อสิ่งแวดล้อม

( 4.2 ) การตลาดและภาวะการแข่งขัน

( 4.2 ก ) การทำการตลาดของผลิตภัณฑ์ หรือบริการที่สำคัญในปีที่ผ่านมา

กลยุทธ์การแข่งขัน

ผลิตภัณฑ์กระแสไฟฟ้าในประเทศสาธารณรัฐประชาชนจีน
จัดจำหน่ายทั้งหมดตามปริมาณที่ผลิตได้ให้การไฟฟ้าท้องถิ่นหรือภูมิภาค ราคาจะถูกกำหนดโดยรัฐบาล

ส่วนผลิตภัณฑ์ไอน้ำ จัดจำหน่ายตามปริมาณความต้องการของผู้ใช้ ซึ่งเป็นโรงงานอุตสาหกรรม
ในเขตนิคมอุตสาหกรรม และใกล้เคียง ตามราคาที่ได้ตกลงไว้
ซึ่งจะแตกต่างตามปริมาณและคุณภาพที่ต้องการ
และราคาไอน้ำจะปรับปรุงตามราคาเชื้อเพลิงถ่านหินที่เปลี่ยนแปลงไป
ปัจจุบันรัฐบาลท้องถิ่นพยายามผลักดันนโยบายให้ใช้ไอน้ำจากโรงผลิตไฟฟ้าและไอน้ำ
(Cogeneration Power Plant) และปิดการใช้ Bolier ของแต่ละโรงงาน
เพื่อให้บรรลุถึงนโยบายการลดมลภาวะ ซึ่งเป็นผลดีต่อผลประกอบการของโรงไฟฟ้า

ลักษณะลูกค้า

ผลิตภัณฑ์กระแสไฟฟ้า จะเป็นการไฟฟ้าท้องถิ่นเป็นผู้รับซื้อไฟฟ้าทั้งหมดที่ผลิตได้
ส่วนผลิตภัณฑ์ไอน้ำจะเป็นโรงงานในเขตอุตสาหกรรม และในเขตใกล้เคียง

กลุ่มลูกค้าเป้าหมาย

การไฟฟ้าท้องถิ่น จะเป็นลูกค้ารายเดียวของผลิตภัณฑ์ไฟฟ้า
และโรงงานอุตสาหกรรมที่ใช้ไอน้ำในการผลิต อันได้แก่ อุตสาหกรรมเคมี อุตสาหกรรมสิ่งทอ
เครื่องนุ่งห่ม ฟอกย้อม อุตสาหกรรมอาหารและอุตสาหกรรมอื่นๆ
ที่ใช้ไอน้ำในปริมาณมากและต่อเนื่อง

การจำหน่ายและช่องทางการจำหน่าย

ผลิตภัณฑ์ไฟฟ้าจะจัดส่งและจำหน่ายผ่านสายส่งแรงสูงเชื่อมกับเครือข่ายสายส่งของการไฟฟ้า
ส่วนไอน้ำจำหน่ายผ่านท่อไอน้ำที่ทางโรงงานวางเป็นเครือข่ายอยู่รอบบริเวณในเขตนิคม
เพื่อให้โรงงานอุตสาหกรรมเชื่อมต่อได้

( 4.2 ข ) ภาวะการแข่งขัน

สภาพการแข่งขันภายในอุตสาหกรรมในปีที่ผ่านมา

โรงไฟฟ้ายังคงสามารถจัดส่งไอน้ำได้ในปริมาณที่เพิ่มมากขึ้น
เนื่องจากความต้องการที่มีมากขึ้นเป็นผลให้สามารถผลิตไฟฟ้าได้มากขึ้นด้วย
เนื่องจากโควต้าการขายไฟฟ้าอิงจากปริมาณการขายไอน้ำ ดังนั้นสภาพการแข่งขันค่อนข้างมีน้อย

แนวโน้มภาวะอุตสาหกรรมและสภาพการแข่งขันในอนาคต

เนื่องจากสภาวะเศรษฐกิจชะลอตัว และรัฐบาลให้ความสำคัญเกี่ยวกับเรื่องสิ่งแวดล้อมมากขึ้น
เป็นผลมาจากมลพิษ หมอกควันพิษที่เกิดขึ้น ประชาชนมีความตื่นตัวมากขึ้น
ข้อกำหนดทางสิ่งแวดล้อมเข้มงวดมากขึ้น มีผลกระทบให้การผลิตลดลง ราคาถ่านหินค่อนข้างทรงตัว
เป็นผลดีต่อต้นทุนและผลประกอบการ ในส่วนของไอน้ำ ปริมาณการจัดส่งมีมากขึ้น
จากการขยายกำลังการผลิตของผู้ใช้ และรัฐบาลท้องถิ่นได้ผลักดันโครงการใหม่ๆ
จึงยังคงเป็นผลดีต่อผลประกอบการของโรงไฟฟ้า
ในส่วนของสภาพการแข่งขันในอนาคตของโรงไฟฟ้ามีน้อยมาก
เนื่องจากผู้ประกอบการรายใหม่ต้องได้รับใบอนุญาตจากภาครัฐ

( 4.3 ) การจัดหาผลิตภัณฑ์ หรือบริการ

( 4.3 ก ) ลักษณะการจัดให้ได้มาซึ่งผลิตภัณฑ์เพื่อจำหน่ายในปีที่ผ่านมา

โรงงานไฟฟ้าในประเทศสาธารณรัฐประชาชนจีนที่บริษัทฯ
ลงทุนจะใช้ถ่านหินเป็นวัตถุดิบหลักในการผลิต ในปีที่ผ่านมา ราคาถ่านหินค่อนข้างจะคงที่
ทำให้ต้นทุนการผลิตของโรงไฟฟ้าไม่เปลี่ยนแปลงมากนัก สามารถสร้างผลตอบแทนได้ดี
ถ่านหินเป็นวัตถุดิบสำคัญ โดยส่วนใหญ่จะมาจากทางภาคตะวันตกเฉียงเหนือของจีน
โดยจัดส่งมาทางเรือและรถยนต์เข้าสู่โรงงาน

( 4.3 ข ) ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

ประเทศสาธารณรัฐประชาชนจีนมีนโยบายการควบคุมสิ่งแวดล้อมที่เพิ่มมากขึ้น
ทำให้ต้องมีการลงทุนเพิ่มอุปกรณ์ต่างๆ
เพิ่มกระบวนการกำจัดและดักจับสิ่งที่เป็นพิษและเศษวัสดุเหลือใช้ในเกณฑ์สูงขึ้น

( 4.4 ) ผลการดำเนินงานในปีที่ผ่านมา

ผลการดำเนินงานของธุรกิจไฟฟ้ายังอยู่ในเกณฑ์ค่อนข้างดี
เนื่องจากราคาต้นทุนวัตถุดิบคือถ่านหินยังทรงตัว ไม่สามารถปรับตัวสูงขึ้นได้
ในขณะที่การขายไอน้ำยังคงมีปริมาณการขายที่เพิ่มขึ้น ผลกำไรของทั้ง 2
โรงงานที่มณฑลเจ้อเจียงให้ผลตอบแทนการลงทุนเป็นที่น่าพอใจ

( 4.5 ) ปัจจัยความเสี่ยง

ปัจจัยความเสี่ยงถือว่ายังอยู่ในระดับต่ำ เนื่องจากอัตราการขยายตัวทางเศรษฐกิจลดลง
ทำให้ปริมาณความต้องการถ่านหินไม่เพิ่มขึ้น ราคาจึงทรงตัวไม่สามารถปรับเพิ่มขึ้นได้
เป็นผลให้ต้นทุนถ่านหินสามารถควบคุมได้
ในขณะที่สามารถจัดส่งไอน้ำเพิ่มมากขึ้นตามความต้องการที่เพิ่มขึ้น
ทำให้ผลประกอบการออกมาค่อนข้างดี

5. ธุรกิจเคมี

การประกอบธุรกิจของบริษัท

( 5.1 ) ลักษณะผลิตภัณฑ์และบริการ

บริษัทฯ ลงทุนในธุรกิจเคมีชื่อ Taixing - Union Zond Chemical Co., Ltd. ตั้งอยู่ที่เมือง
Taixing มณฑลเจียงซู ประเทศสาธารณรัฐประชาชนจีน ก่อตั้งเมื่อปี พ.ศ. 2550 ทำการผลิต
Phthalic Anhydride (PA) ซึ่งเป็นสารเคมีหลักและ Fumaric Acid
ซึ่งเป็นผลผลิตรองที่ใช้เป็นส่วนผสมในการผลิตพลาสติก (Plasticizer) โดยเฉพาะ PVC
และอื่นๆ โดยโรงงานเคมียังได้ผลิตไอน้ำเพื่อขายผ่านโรงไฟฟ้า

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

ธุรกิจเคมีถูกกำหนดโดยรัฐบาล ให้สามารถจัดตั้งได้เฉพาะในเขตนิคมอุตสาหกรรมเคมีเท่านั้น
การจัดตั้งและขยายกำลังการผลิตจะต้องผ่านการประเมินผลกระทบต่อสิ่งแวดล้อม
โดยเศรษฐกิจอยู่ในภาวะชะลอตัว ราคาสินค้าจึงไม่สามารถปรับตัวสูงขึ้น
ในขณะที่ราคาวัตถุดิบก็ยังคงอยู่ในระดับที่สูงอยู่ เนื่องจากภาวะผูกขาดของอุตสาหกรรม ปิโตรเคมี

( 5.2 ) การตลาดและภาวะการแข่งขัน

( 5.2 ก ) การทำการตลาดของผลิตภัณฑ์ หรือบริการที่สำคัญในปีที่ผ่านมา

โรงงานสามารถเปิดตลาดทางตอนใต้ของประเทศสาธารณรัฐประชาชนจีน ซึ่งปัจจุบันเป็นตลาดหลัก
และทางโรงงานได้เริ่มทำตลาดสำหรับผลิตภัณฑ์ Fumaric Acid แต่ยังไม่เป็นที่ยอมรับ
เนื่องจากปัญหาคุณภาพ ซึ่งทางโรงงานกำลังดำเนินการปรับปรุงอยู่

( 5.2 ข ) ภาวะการแข่งขัน

สภาพการแข่งขันภายในอุตสาหกรรมในปีที่ผ่านมา

ผลิตภัณฑ์ PA ยังคงมีการแข่งขันรุนแรง เนื่องจากอุปทานในภาคการผลิตมีมากกว่าอุปสงค์ในตลาด
ทำให้ราคาขายค่อนข้างอ่อนตัวลง ไม่สามารถปรับตัวให้สูงขึ้นได้

แนวโน้มภาวะอุตสาหกรรมและสภาพการแข่งขันในอนาคต

อุตสาหกรรมการผลิต PA
จะยังคงมีการปรับตัวลดลงอย่างต่อเนื่องจากภาวะอุปทานจากการผลิตมากกว่าความต้องการของตลาด
อันเป็นผลต่อเนื่องมาจากสภาพเศรษฐกิจที่ชะลอตัว สภาพการแข่งขันยังคงมีความรุนแรง

( 5.3 ) การจัดหาผลิตภัณฑ์และบริการ

( 5.3 ก ) ลักษณะการจัดให้ได้มาซึ่งผลิตภัณฑ์เพื่อจำหน่ายในปีที่ผ่านมา

ทางโรงงานมีการจัดหาวัตถุดิบ o-Xylene จากโรงงานปิโตรเคมีในเขตลุ่มน้ำแยงซีเกียง
และขนส่งทางเรือ ส่วนวัตถุดิบ Naphthalene ได้จากโรงงานถ่าน Coke

( 5.3 ข ) ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

โรงงาน Taixing -Union Zond Chemical Co., Ltd.
ตั้งอยู่ในเขตนิคมอุตสาหกรรมเคมีโดยตรง
ซึ่งโดยปกติทางหน่วยราชการมีข้อกำหนดเข้มงวดสำหรับโรงงานที่จัดตั้งในเขตนิคมอยู่แล้ว
จึงผ่านมาตรฐานข้อกำหนดทางสิ่งแวดล้อมที่ทางเขตนิคมและรัฐบาลบังคับ

( 5.4 ) ผลการดำเนินงานในปีที่ผ่านมา

เนื่องจากความผันผวนทางเศรษฐกิจ ทำให้โรงงาน Taixing -Union Zond Chemical Co.,
Ltd. มีผลการดำเนินงานยังไม่เป็นไปตามเป้าหมาย

( 5.5 ) ปัจจัยความเสี่ยง

จากสภาพเศรษฐกิจในประเทศสาธารณรัฐประชาชนจีน ที่มีภาวะชะลอตัว
และมีความผันผวนของต้นทุนวัตถุดิบเคมี ทำให้ไม่สามารถปรับราคาขายขึ้นได้
จึงมีผลกระทบต่อผลประกอบการของโรงงานที่บริษัทลงทุน

6. ธุรกิจอสังหาริมทรัพย์

การประกอบธุรกิจของบริษัท

( 6.1 ) ลักษณะผลิตภัณฑ์และบริการ

บริษัทฯ ลงทุนเกี่ยวกับธุรกิจอสังหาริมทรัพย์ในประเทศสาธารณรัฐประชาชนจีน ที่เมือง Jiashan
และ เมือง Shaoxing ในมณฑล Zhejiang
โดยเป็นโครงการก่อสร้างคอนโดมิเนียมที่อยู่อาศัยเพื่อขาย มีพื้นที่ก่อสร้างทั้งหมด 250,000
ตารางเมตร และ 30,000 ตารางเมตร ตามลำดับ สำหรับโครงการ Jiashan แบ่งเป็น 3
Phase มีทั้งอาคารสูงและอาคารเดี่ยว ส่วนโครงการที่ Shaoxing
จะเป็นโครงการที่พักอาศัยพร้อมอาคารพาณิชย์

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

เนื่องจากภาวะเศรษฐกิจของประเทศสาธารณรัฐประชาชนจีนชะลอตัว
อีกทั้งนโยบายควบคุมราคาอสังหาริมทรัพย์ และนโยบายการให้เงินกู้เพื่อชื้อบ้านของธนาคาร
ทำให้การขายอาคารที่พักอาศัยชะลอตัวลง อีกทั้งราคาอสังหาริมทรัพย์มีการปรับตัวลดลง

( 6.2 ) การตลาดและภาวะการแข่งขัน

( 6.2 ก ) การทำการตลาดของผลิตภัณฑ์ หรือบริการที่สำคัญในปีที่ผ่านมา

กลยุทธ์การแข่งขัน

โครงการ Jiashan ถือเป็นโครงการที่อยู่อาศัยที่ดี ที่มีคุณภาพ สามารถดึงดูดลูกค้าได้
ได้รับการกล่าวขานจากท้องถิ่น ยกให้เป็นโครงการระดับคุณภาพที่ดี อย่างไรก็ตาม
แต่ราคาก็ได้ปรับตัวลดลงตามสภาวะการแข่งขัน ช่วงที่ผ่านมาได้เปิดตัวขายห้องพักชนิดที่มีพื้นที่ใหญ่
เพื่อรองรับครอบครัวขนาดใหญ่
ประกอบกับการผ่อนคลายนโยบายการให้สินเชื่อของธนาคารในช่วงปลายปี
ทำให้การขายค่อนข้างเริ่มจะมีความคล่องตัวมากขึ้น

ลักษณะลูกค้า

ส่วนใหญ่ลูกค้าที่จองซื้อโครงการ จะเป็นผู้ที่อาศัยอยู่ในท้องถิ่นที่มีรายได้ขนาดปานกลางถึงระดับสูง
ซึ่งมีความต้องการเปลี่ยนที่พักอาศัยให้มีคุณภาพมากขึ้น

กลุ่มลูกค้าเป้าหมาย

ผู้มีรายได้ขนาดปานกลางถึงระดับสูงขึ้นไป ซึ่งอาศัยอยู่ในท้องถิ่น

การจำหน่ายและช่องทางการจำหน่าย

โครงการมีสำนักงานขายและพนักงานขายโดยตรง
อีกทั้งยังได้ร่วมงานแสดงสินค้าบ้านพักและที่อยู่อาศัยที่จัดในท้องถิ่นเป็นประจำทุกปี

( 6.2 ข ) ภาวะการแข่งขัน

สภาพการแข่งขันภายในอุตสาหกรรมในปีที่ผ่านมา

การแข่งขันยังคงมีมากขึ้น เนื่องจากมีโครงการใหม่ๆ ที่ทยอยเปิดตัว ทำให้ผู้ซื้อมีทางเลือกมากขึ้น
แต่การซื้อเพิ่มไม่มาก เป็นผลให้ราคาอ่อนตัวลงมาบ้าง

แนวโน้มภาวะอุตสาหกรรมและสภาพการแข่งขันในอนาคต

จากการผ่อนคลายนโยบายการให้สินเชื่อเพื่อที่อยู่อาศัยของภาคธนาคารในช่วงปลายปี
ช่วยกระตุ้นการซื้อบ้าน และภาวะของอุตสาหกรรมให้ดีขึ้นได้เล็กน้อย
ในขณะที่สภาพการแข่งขันในอนาคตมีเพิ่มขึ้น

( 6.3 ) การจัดหาผลิตภัณฑ์และบริการ

( 6.3 ก ) ลักษณะการจัดให้ได้มาซึ่งผลิตภัณฑ์เพื่อจำหน่ายในปีที่ผ่านมา

ตัวโครงการได้แยกงานก่อสร้างออกเป็นส่วนๆ
และว่าจ้างบริษัทก่อสร้างในการดำเนินการตามความคืบหน้าของการก่อสร้างในแต่ละช่วง (phase)

( 6.3 ข ) ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

มลพิษต่างๆ ที่อาจจะเกิดจากการก่อสร้าง ยังอยู่ในเกณฑ์ตามมาตรฐานที่รัฐกำหนด

( 6.4 ) ผลการดำเนินงานในปีที่ผ่านมา

ในรอบปี 2557 ผลการดำเนินงานยังขาดทุนเล็กน้อย

( 6.5 ) ปัจจัยความเสี่ยง

ขึ้นอยู่กับปริมาณการขายและนโยบายการควบคุมอสังหาริมทรัพย์ของรัฐบาล
ซึ่งทำให้อาจมีผลกระทบต่อราคาขาย

7. ธุรกิจโรงแรม

บริษัทฯ มีการลงทุนในธุรกิจโรงแรมเมื่อกลางปี 2557 ซึ่งเป็นการขยายธุรกิจเพิ่มด้วยเงินลงทุน
3,200 ล้านบาท โดยการเข้าซื้อธุรกิจและทรัพย์สินที่เกี่ยวข้องในการประกอบธุรกิจโรงแรม
ภายใต้ชื่อทางการค้า คือ โรงแรมฮิลตัน หัวหิน รีสอร์ท แอนด์ สปา ซึ่งตั้งอยู่ที่อำเภอหัวหิน
จังหวัดประจวบคีรีขันธ์ ในปี 2557 ยังมีผลประกอบการไม่เต็มปี
ประกอบกับรายได้ของธุรกิจนี้ผันผวนตามฤดูกาล ซึ่งมีข้อมูลที่สำคัญดังนี้

( 7.1 ) ลักษณะผลิตภัณฑ์และบริการ

เป็นธุรกิจประเภทโรงแรมระดับ 5 ดาวใจกลางเมืองหัวหิน
ที่สามารถเห็นทัศนียภาพของทะเลอ่าวไทย จากห้องพักที่ให้เช่าได้ทุกห้อง
พร้อมสิ่งอำนวยความสะดวกไว้บริการลูกค้าคือ สระว่ายน้ำขนาดใหญ่ สนามเทนนิส สนามสควอช
ห้องอบไอน้ำ ห้องซาวน่า สปา และฟิตเนส ห้องประชุมและจัดเลี้ยง ตลอดทั้งห้องอาหารและบาร์
หลายรูปแบบ

ธุรกิจนี้ เป็นธุรกิจที่ต้องได้รับใบอนุญาตในการประกอบกิจการโรงแรมและห้องอาหาร ซึ่งบริษัทฯ
ได้รับใบอนุญาตครบถ้วนจากทางราชการ และยังมีอายุการใช้งานได้

( 7.2 ) การตลาดและการแข่งขัน

( 7.2 ก ) การทำการตลาดของผลิตภัณฑ์และบริการที่สำคัญ

นโยบายการตลาด

บริษัทฯ มีนโยบายทำการตลาดทั้งในประเทศ และต่างประเทศ ทั้งในแถบเอเซียและยุโรป
และขยายไปยังรัสเซีย และตะวันออกกลางด้วยสื่อโฆษณา และรูปแบบที่ดึงดูดความสนใจ

กลยุทธ์การแข่งขัน

บริษัทฯ มีกลยุทธ์การแข่งขันโดย จัดปรับปรุงห้องพักให้อยู่ในระดับดีคุณภาพ 5 ดาว
บริการอาหารให้มีคุณภาพเพื่อสนองตามความประสงค์ของลูกค้า
จัดโปรแกรมการส่งเสริมการขายให้แข่งขันได้กับคู่แข่ง

ลักษณะลูกค้าและความสัมพันธ์

ลักษณะลูกค้าเป็นประเภทนักท่องเที่ยว นักธุรกิจ องค์กรภาครัฐ สถานทูต
ลูกค้าประเภทจัดประชุมสัมมนา คู่สมรส กรุ๊ฟทัวร์ บริษัทเอเยนซี่รับจองห้องพักโรงแรม
ถึงแม้ว่าลูกค้าเหล่านี้ไม่มีความสัมพันธ์ หรือเกี่ยวข้องกับ บริษัทฯ
แต่ทางโรงแรมต้องรักษาสัมพันธภาพที่ดีไว้ตลอดไป

กลุ่มลูกค้าเป้าหมาย

นักท่องเที่ยวทั้งส่วนตัวและประเภทเป็นกลุ่ม นักธุรกิจ นิติบุคคล
ในสายงานที่ต้องจัดประชุมอบรมเชิงวิชาการ องค์กรภาครัฐ และสถานทูต

การจำหน่ายและช่องทางการจำหน่าย

มีทั้งพนักงานขาย พนักงานการตลาด ติดต่อเองโดยตรง หรือผ่านบริษัทตัวแทนรับจองห้องพัก
รวมทั้งช่องทางผ่านอินเตอร์เนทด้วย

สัดส่วนการจำหน่ายในประเทศและต่างประเทศ

ช่องทางรายได้ของปีที่ผ่านมามีสัดส่วนการจำหน่ายในประเทศต่อต่างประเทศเท่ากับ ร้อยละ 24
ต่อร้อยละ 76

กลุ่มประเทศที่จำหน่ายผลิตภัณฑ์

มีทั้งประเทศไทย กลุ่มประเทศแถบสแกนดิเนเวีย ยุโรป ออสเตรเลีย อเมริกา รวมทั้ง ประเทศจีน
และแถบเอเชีย

การพึ่งพิงลูกค้า

บริษัทฯ ไม่มีการพึ่งพิงลูกค้า หรือผู้จัดจำหน่ายรายใดที่มีบทบาทสำคัญ ต่อการอยู่รอดของบริษัท
รวมทั้งไม่มีการพึ่งพิงรายใดดังกล่าวเกิน 30 %

( 7.2 ข ) สภาพการแข่งขัน

สภาพการแข่งขันภายในอุตสาหกรรม

ในปีที่ผ่านมา สภาพการแข่งขันของธุรกิจโรงแรมที่หัวหิน มีมากขึ้น
เนื่องจากมีจำนวนโรงแรมใหม่เพิ่มขึ้น มีธุรกิจคอนโดมิเนียมเพิ่มขึ้น
จึงมีปัจจัยการแข่งขันด้านราคาเพิ่มมากขึ้น

แนวโน้มภาวะอุตสาหกรรมและสภาพการแข่งขันในอนาคต

แนวโน้มภาวะอุตสาหกรรม การท่องเที่ยว รวมทั้งธุรกิจโรงแรมยังมีแนวโน้มที่ดี
ทั้งนี้ต้องขึ้นอยู่กับสภาวะเศรษฐกิจทั่วโลกและการเมืองของประเทศไทยด้วย ในปีที่ผ่านมา
ประชากรที่หัวหินเพิ่มขึ้น เป็นสถานที่ที่นักท่องเที่ยวนิยมเลือกใช้ ส่วนสภาพการแข่งขันในอนาคต
จะทวีความรุนแรงขึ้น ทั้งด้านราคาและการเพิ่มขึ้นของอุปทาน

จำนวนคู่แข่ง โรงแรมที่หัวหิน จำนวนคู่แข่งที่อยู่ในระดับเดียวกันมีไม่เกิน 10 ราย

ขนาดของบริษัท เมื่อเทียบกับคู่แข่ง มีขนาดใหญ่กว่าเล็กน้อย

สถานภาพและศักยภาพในการแข่งขัน ถือว่าบริษัทมีสถานภาพในการแข่งขันที่ดี
เนื่องจากได้เปรียบด้านสถานที่ตั้งทางกายภาพ ห้องพัก จำนวน 296 ห้อง
มองเห็นวิวทะเลได้จากระเบียงส่วนตัวทุกห้อง มีห้องอาหารหลายรูปแบบ
เปิดบริการด้วยอาหารคุณภาพดี ทั้งนี้ บริษัทฯ มีนโยบายและแผนในการลงทุนปรับปรุงห้องพัก
ให้รักษาระดับเป็นโรงแรม 5 ดาว เพื่อแข่งขันได้ในธุรกิจ ดังนั้น ถือว่าบริษัทฯ
ยังมีศักยภาพในการแข่งขัน และมีความเจริญเติบโตในอนาคต

( 7.3 ) การจัดหาผลิตภัณฑ์ หรือบริการ

( 7.3 ก ) ลักษณะการจัดให้ได้มาซึ่งผลิตภัณฑ์

บริษัทฯ มีจำนวน 1 โรงแรม ภายใต้ชื่อทางการค้า คือ โรงแรมฮิลตัน หัวหิน รีสอร์ท แอนด์ สปา
ตั้งอยู่เลขที่ 33 ถนนนเรศดำริห์ อำเภอหัวหิน จังหวัดประจวบคีรีขันธ์

จำนวนห้องพัก มีทั้งหมด 296 ห้อง

จำนวนห้องอาหาร มีห้องอาหาร 4 แห่ง บาร์ 6 แห่ง

จำนวนห้องประชุม และห้องเอนกประสงค์ มีทั้งหมด 5 ห้อง

การจัดหาวัตถุดิบหรือผลิตภัณฑ์เพื่อจำหน่าย

ส่วนมากเป็นสิ่งอำนวยความสะดวก ของใช้ภายในห้องพัก ซื้อจาก SUPPLIER
ที่ไม่มีความสัมพันธ์กับบริษัท ส่วนวัตถุดิบที่เกี่ยวข้องกับร้านอาหาร ซื้อจาก SUPPLIER
ที่ขายส่งหลายราย ซึ่งไม่มีความสัมพันธ์กับบริษัทเช่นกัน โดยไม่มีการพึ่งพิงผู้จัดจำหน่ายรายใดเกิน
30 % ของยอดซื้อรวม

สัดส่วนการซื้อวัตถุดิบ เป็นการซื้อภายในประเทศทั้งหมด

. ( 7.3 ข ) ผลกระทบต่อสิ่งแวดล้อม

เนื่องจากธุรกิจโรงแรมเป็นประเภทการให้บริการเป็นหลัก
ไม่ใช่โรงงานผลิตจึงมีมลพิษที่กระทบต่อสิ่งแวดล้อมไม่มาก บริษัทฯ ได้ปฏิบัติตามหลักสุขอนามัยที่ดี
และปฏิบัติตามข้อกำหนดทางกฎหมายที่เกี่ยวข้อง
ไม่มีข้อพิพาทหรือการถูกฟ้องร้องเกี่ยวกับเรื่องสิ่งแวดล้อม

( 7.4 ) มูลค่างานที่ยังไม่ได้ส่งมอบ ไม่มี
เนื่องจากธุรกิจเป็นประเภทที่ลูกค้ามาใช้บริการที่โรงแรม ไม่ต้องส่งมอบนอกสถานที่

ข. กลุ่มการลงทุนและอื่นๆ

ลักษณะของเงินลงทุน นอกจากการลงทุนในบริษัทในกลุ่มที่ผลิตและจำหน่ายสินค้าซึ่งอยู่ในประเทศไทย
และลงทุนในโครงการที่ประเทศสาธารณรัฐประชาชนจีน
ซึ่งเป็นธุรกิจผลิตกระแสไฟฟ้าพลังความร้อนร่วม ธุรกิจผลิตสารเคมี และธุรกิจอสังหาริมทรัพย์
ซึ่งได้เปิดเผยข้อมูลข้างต้นไว้แล้ว บริษัทยังมีการลงทุนในธุรกิจโรงงานผลิตพรมรถยนต์
และยังมีเงินลงทุนในบริษัทอื่นๆ โดยคำนึงถึงปัจจัยพื้นฐานของธุรกิจนั้นๆ เป็นเกณฑ์
ประกอบกับผลตอบแทนจากการลงทุนด้วย
เนื่องจากเงินลงทุนเป็นประเภทธุรกิจที่ไม่มีการผลิตและไม่ต้องอาศัยการตลาดและการแข่งขัน
หรือการจัดหาวัตถุดิบแต่อย่างใด จึงไม่ต้องเปิดเผยข้อมูลเกี่ยวกับการผลิต การตลาด การแข่งขัน
ตลอดทั้งเรื่องการจัดหาวัตถุดิบของกลุ่มธุรกิจนี้
นอกจากนี้แหล่งที่มาของเงินลงทุนมาจากทุนจดทะเบียน กำไรสะสม และแหล่งเงินกู้เท่านั้น

3. ปัจจัยความเสี่ยง

บริษัทฯ มีคณะกรรมการบริหารความเสี่ยง ซึ่งทำหน้าที่ประเมินความเสี่ยง
รวมทั้งกำหนดนโยบายเสนอให้บริษัทฯ และบริษัทในกลุ่มมีการบริหารความเสี่ยง
และสรุปผลการประเมินให้คณะกรรมการของแต่ละบริษัท และให้บริษัทฯ
ทราบตามระยะเวลาที่กำหนด ทั้งนี้เนื่องจากเหตุการณ์สภาวะทางเศรษฐกิจ การเมือง และสังคม
มีการเปลี่ยนแปลง จึงต้องมีการทบทวนปัจจัยความเสี่ยง ประเมินความรุนแรงของโอกาสเกิด
ผลกระทบ และทบทวนมาตรการการจัดการ และแผนการปฏิบัติ
เพื่อลดความเสี่ยงให้อยู่ในระดับที่องค์กรยอมรับได้ หรือขจัดความเสี่ยงออกไป
ในการพิจารณาถึงปัจจัยความเสี่ยงได้ดูจากทั้งปัจจัยภายใน และปัจจัยภายนอก
โดยแบ่งลักษณะความเสี่ยงออกในเชิงด้านธุรกิจ ด้านการดำเนินงาน ด้านการเงิน
และความเสี่ยงที่เกิดจากเหตุการณ์ภายนอก ที่อาจมีผลกระทบต่อบริษัทอย่างมีนัยสำคัญ อนึ่ง
มาตรการและนโยบายการบริหารความเสี่ยงได้ถูกถ่ายทอดสู่ผู้บริหาร
และระดับปฏิบัติการของทั้งบริษัทฯ และบริษัทในกลุ่มที่ประกอบธุรกิจหลัก
เพื่อให้ทราบวัตถุประสงค์ที่ชัดเจน และดำเนินไปในทิศทางเดียวกัน
เพื่อให้บรรลุเป้าหมายตามนโยบาย

เหตุการณ์ที่เป็นสาเหตุของความเสี่ยง ที่อาจจะมีผลกระทบต่อบริษัทฯ
และต่อการลงทุนของผู้ถือหลักทรัพย์อย่างมีนัยสำคัญ เรื่องหลักๆประกอบด้วย

3.1 ความเสี่ยงด้านธุรกิจ คือ ความเสี่ยงเรื่องผลตอบแทนจากการลงทุนไม่เป็นไปตามเป้าหมาย

ลักษณะการประกอบธุรกิจหลักของบริษัทฯ คือการลงทุน ซึ่งประกอบด้วยเงินลงทุนทั้งภายในประเทศ
และต่างประเทศ รายได้จากเงินลงทุน คือ ผลตอบแทนในรูปของเงินปันผล
จึงอาจเกิดความเสี่ยงด้านผลตอบแทนจากการลงทุนไม่เป็นไปตามเป้าหมาย
ซึ่งจะมีผลกระทบทำให้กำไรอาจจะลดลง บริษัทฯ ประเมินว่าโอกาสเกิดและผลกระทบในกรณีนี้
มีระดับปานกลาง เนื่องจากการลงทุนมีความหลากหลาย สำหรับมาตรการการจัดการความเสี่ยงนี้
คือการติดตามผลการดำเนินงาน และผลตอบแทนการลงทุนอย่างใกล้ชิด
และประเมินสถานการณ์ในอนาคตของกิจการที่ลงทุนเพื่อหาแนวทางแก้ไขล่วงหน้า
รวมทั้งพิจารณาการพัฒนาธุรกิจ โดยให้บริษัทที่ไปลงทุนทำแผนระยะกลาง
เพื่อเสนอคณะกรรมการของบริษัทฯ

3.1.1 สำหรับเรื่องรายได้จากการลงทุนลดลง บริษัทฯ มีมาตรการการจัดการโดยหาธุรกิจใหม่
โดยในปี 2557 บริษัทฯ ลงทุนในธุรกิจใหม่
เพื่อขยายประเภทธุรกิจซึ่งมีการลงทุนซื้อธุรกิจโรงแรมภายใต้ชื่อทางการค้าคือ โรงแรมฮิลตัน หัวหิน
รีสอร์ท แอนด์ สปา ซึ่งตั้งอยู่ที่อำเภอหัวหิน จังหวัดประจวบคีรีขันธ์ ในราคา 3,200ล้านบาท
บริษัทฯ เห็นว่าธุรกิจดังกล่าวเป็นการลงทุนระยะยาว
ที่มีศักยภาพในการทำรายได้ในอนาคตได้อย่างต่อเนื่องทั้งนี้ส่วนงานดำเนินงานนี้มีรายได้ตามฤดูกาล
และสภาวะทางเศรษฐกิจประกอบกัน
รายละเอียดเรื่องนี้มีการเปิดเผยไว้ในหมายเหตุประกอบงบการเงินข้อ 1.2 วรรค 3 แล้ว

3.1.2 ความเสี่ยงทางธุรกิจเรื่องผลตอบแทนจากการลงทุนไม่เป็นไปตามเป้าหมาย
อาจเกิดในอนาคตอีกหนึ่งสาเหตุ
ซึ่งมาจากการเปลี่ยนแปลงมาตรฐานการบัญชีไทยไปสู่มาตรฐานการบัญชีสากล
เกี่ยวกับการตีความมาตรฐานการรายงานทางการเงิน ฉบับที่ 4 (IFRIC4)
เรื่องการประเมินว่าข้อตกลงประกอบด้วยสัญญาเช่าหรือไม่ และการตีความฯ ฉบับที่ 12 (IFRIC
12) เรื่องข้อตกลงสัมปทานบริการ
ผลสรุปการตีความธุรกิจโรงงานผลิตกระแสไฟฟ้าเป็นสัญญาเช่าทรัพย์สิน
หรือเป็นสัญญาสัมปทานบริการ จะมีผลทำให้ผลประกอบการของบริษัท ราชบุรีเพาเวอร์ จำกัด
ที่บริษัทฯ ลงทุน อาจได้รับผลกระทบเนื่องจากบริษัทดังกล่าว
จะต้องเปลี่ยนแปลงรูปแบบการบันทึกบัญชี แม้จะมีรายรับจากการผลิตและขาย
แต่ตามมาตรฐานบัญชีใหม่ ซึ่งเริ่มบังคับใช้ตั้งแต่ปี 2557
จะต้องทยอยบันทึกเป็นรายได้ตามอายุสัมปทาน ทำให้กำไรสุทธิในปีต้นๆ อาจลดน้อยลง ทั้งนี้
เป็นเหตุให้บริษัทฯ อาจได้รับเงินปันผลน้อยลงไปด้วยในช่วงเวลาดังกล่าว

3.2 ความเสี่ยงด้านการดำเนินงาน ที่มีนัยสำคัญ คือ

3.2.1 ความเสี่ยงด้านความเสียหายและการบริหารงานผิดพลาดของธุรกิจที่ไปลงทุน

ธุรกิจหลักของบริษัทฯ คือการลงทุน ดังนั้นถ้าหากองค์กรที่บริษัทฯ
ไปลงทุนเกิดมีการบริหารงานผิดพลาดก็อาจเสียหายต่อทรัพย์สินของบริษัทฯ ได้ บริษัทฯ
ประเมินว่าทั้งโอกาสเกิดและผลกระทบอยู่ในระดับปานกลาง ทั้งนี้เนื่องจากบริษัทฯ
มีการกระจายการลงทุนในหลายธุรกิจ บริษัทฯ
มีมาตรการรองรับโดยกำหนดให้มีการประเมินความเสี่ยงขององค์กรที่ไปลงทุน
ให้มีระบบการควบคุมภายในของตนเอง มีนโยบายให้ความรู้ในเรื่องต่างๆ ที่เกี่ยวข้อง
รวมทั้งมีการติดตามผลงาน และการประชุมกับผู้ร่วมทุน และผู้บริหารธุรกิจอย่างสม่ำเสมอ
และในส่วนของบริษัทฯ
ต้องมีระบบการตรวจสอบติดตามการปฏิบัติตามนโยบายและระบบงานควบคุมภายในที่กำหนดไว้ของแต่ละธุรกิจที่ไปลงทุน
โดยเฉพาะเน้นความสำคัญมาก เรื่องการตรวจควบคุมสินค้าคงเหลือ
ตลอดจนการบริหารงานเรื่องลูกหนี้และเจ้าหนี้ และระบบอื่นๆ ในลำดับรองลงมา

3.2.2 ความเสี่ยงจากการพึ่งพิงคำสั่งผลิตจากลูกค้ารายใหญ่น้อยราย

บริษัทย่อยของบริษัทฯ บางแห่งเป็นธุรกิจร่วมทุน
ซึ่งผู้ร่วมทุนชาวต่างประเทศเป็นผู้ดำเนินการด้านการตลาดในต่างประเทศ
ซึ่งเป็นสัดส่วนสูงของสินค้าที่ผลิตได้ ผลกระทบจากการพึ่งพิงคำสั่งผลิตจากลูกค้ารายใหญ่น้อยรายนี้
อยู่ในระดับสูง ถ้าหากลูกค้าเปลี่ยนแปลงหรือลดจำนวนสั่งซื้อ หรือย้ายฐานการผลิตไปประเทศอื่น
แต่โอกาสเกิดมีน้อยเนื่องจากผู้ร่วมทุนมีเงินลงทุนสัดส่วนประมาณกึ่งหนึ่ง
ซึ่งย่อมต้องประสานประโยชน์เพื่อให้มีผลตอบแทนจากการลงทุน บริษัทฯ
มีมาตรการรองรับโดยรักษาความสัมพันธ์ให้ดีกับผู้ร่วมทุน
และผลิตสินค้าให้ได้คุณภาพตามความต้องการของลูกค้า

3.2.3 ความเสี่ยงจากการมีทรัพย์สินที่ไม่ก่อให้เกิดผลตอบแทน

ที่ผ่านมา บริษัทฯ เปลี่ยนประเภทการดำเนินธุรกิจที่ศรีราชาเป็นการให้เช่าทรัพย์สิน บัดนี้
อายุสัญญาให้เช่าได้ครบกำหนดแล้ว และผู้เช่าได้เลิกสัญญาเช่าทรัพย์สินแล้ว บริษัทฯ
มีความเสี่ยงด้านการดำเนินงานโดยมีทรัพย์สินที่อาจไม่ก่อให้เกิดผลตอบแทน ทั้งนี้
ทรัพย์สินเหล่านั้นส่วนใหญ่เป็นประเภท อาคาร ระบบคลีนรูม
และอุปกรณ์ที่ใช้เฉพาะกับธุรกิจผลิตชิ้นส่วนอีเลคทรอนิกส์คอมพิวเตอร์ ไม่ใช่ทรัพย์สินทั่วไป
ถ้าหากจะต้องบำรุงรักษาให้ทรัพย์สินใช้งานได้ปกติ บริษัทฯ
จะมีภาระค่าใช้จ่ายที่เกี่ยวข้องมากพอสมควร ดังนั้น ถ้าหากบริษัทฯ หาผู้เช่ารายใหม่ไม่ได้บริษัทฯ
จะไม่มีรายได้ผลตอบแทนจากทรัพย์สินดังกล่าว จะมีผลกระทบทำให้รายได้ลดลง
และอาจมีค่าใช้จ่ายเพิ่มขึ้น ในปี 2557 บริษัทฯ มีการทยอยขายทรัพย์สินที่ไม่ได้ใช้งานออกไป
และกำลังหาแนวทางเพื่อบริหารจัดการทรัพย์สินที่มีอยู่

3.3 ความเสี่ยงด้านการเงิน ที่มีนัยสำคัญ คือ

  3.3.1 ความเสี่ยงเรื่อง การขาดทุนจากอัตราแลกเปลี่ยนของบริษัทในกลุ่ม

บริษัทฯ ประเมินว่าโอกาสเกิดและผลกระทบอยู่ในระดับค่อนข้างสูง
เนื่องจากบริษัทหลักในกลุ่มมีสัดส่วนการส่งออกมากพอสมควร
ถ้าหากอัตราแลกเปลี่ยนของเงินบาทเทียบกับดอลล่าร์สหรัฐ มีความผันผวนมาก
จะมีผลกระทบกับจำนวนเงินตราต่างประเทศที่บริษัทในกลุ่มได้รับจากการชำระค่าสินค้าที่ส่งออกและขายเปลี่ยนเป็นเงินสกุลบาท
ความเสี่ยงด้านนี้จึงเป็นปัจจัยที่ค่อนข้างสำคัญ บริษัทฯ
มีมาตรการรองรับโดยมอบหมายให้มีผู้รับผิดชอบในการติดตามสถานการณ์
และจัดการเรื่องอัตราแลกเปลี่ยนโดยต้องรายงานและปรึกษาหารือกับกรรมการผู้จัดการของแต่ละบริษัทในกลุ่มนั้นๆ
เพื่อตัดสินใจให้ทันต่อเหตุการณ์ รวมทั้งให้แต่ละบริษัทดังกล่าวรายงานผลกระทบจากอัตราแลกเปลี่ยน
ปริมาณลูกหนี้ เจ้าหนี้ ที่เป็นสกุลเงินต่างประเทศให้บริษัทใหญ่ทราบด้วย โดยปกติบริษัทฯ
ในกลุ่มมีนโยบายป้องกันความเสี่ยงด้านนี้โดยใช้วิธี Natural Hedge และพิจารณาซื้อ Forward
Contract กับธนาคารตามแต่ละสถานการณ์ให้เหมาะสม
แต่ไม่ให้ดำเนินการเพื่อการเก็งกำไรด้านอัตราแลกเปลี่ยน แต่ให้ทำเพื่อป้องกันความเสี่ยงเท่านั้น
นอกจากนี้
จะมีการเชิญวิทยากรผู้เชี่ยวชาญจากสถาบันการเงินมาให้ความรู้กับผู้บริหารและเจ้าหน้าที่ที่เกี่ยวข้องของบริษัทในกลุ่มเป็นครั้งคราว
เพื่อเสริมทักษะ และเน้นความสำคัญให้มีความระมัดระวังในการบริหารเรื่องดังกล่าวด้วย

  3.3.2 ความเสี่ยงเรื่อง การด้อยค่าของเงินลงทุน

ธุรกิจหลักของบริษัทฯ คือการลงทุน ซึ่งมีการลงทุนในธุรกิจหลายด้าน เมื่อเวลาผ่านไป
สถานการณ์ทางเศรษฐกิจ การเมือง สังคม อุปสงค์ อุปทาน ราคาวัตถุดิบ ราคาพลังงานฯ
มีการปรับเปลี่ยน ย่อมอาจจะมีผลกระทบต่อธุรกิจบางประเภทที่บริษัทฯ ลงทุนอยู่
ถ้าหากผลการดำเนินงานของบริษัทที่บริษัทฯ ไปลงทุนเกิดได้รับผลกระทบในทางลบ
ก็อาจทำให้มูลค่าในส่วนของผู้ถือหุ้นของบริษัทนั้นๆ ลดลง ถ้าลดต่ำกว่าจำนวนเงินลงทุนของบริษัท
บริษัทฯ ก็จำเป็นต้องบันทึกผลจากการด้อยค่าของเงินลงทุนนั้น ทั้งนี้บริษัทฯ
ประเมินว่าโอกาสเกิดและผลกระทบอยู่ในระดับปานกลาง โดยบริษัทฯ
มีมาตรการให้มีระบบการประเมินธุรกิจที่ไปลงทุนทุกไตรมาส อนึ่งบริษัทฯ
ได้ประเมินความเสี่ยงเรื่องนี้ ในปี 2557
มีการบันทึกจำนวนเงินด้อยค่าของเงินลงทุนรวมเป็นจำนวนเงิน 105
ล้านบาทเพื่อให้เพียงพอกับสถานการณ์
ซึ่งมีรายละเอียดทั้งหมดแสดงไว้แล้วตามหมายเหตุประกอบงบการเงินประจำปี 2557 หมายเลข
4.13 หมายเลข 12 หมายเลข 13.1 หมวดงบการเงินเฉพาะกิจการ และหมายเลข 14

3.4 ปัจจัยที่มาจากเหตุการณ์ภายนอก ซึ่งไม่อยู่ในวิสัยที่บริษัทฯ จะควบคุมได้
ประเภทความเสี่ยงที่มีนัยสำคัญต่อบริษัทฯ มีดังนี้

3.4.1 การเพิ่มขึ้นของราคาน้ำมันและพลังงานในตลาดโลก

ปัจจัยความเสี่ยงเรื่องนี้ มาจากเหตุการณ์ภายนอกบริษัทซึ่งไม่สามารถควบคุมได้
ถ้าเกิดขึ้นจะมีผลทำให้ราคาวัตถุดิบเพิ่มขึ้น ค่าขนส่งเพิ่มขึ้น ต้นทุนที่เกี่ยวข้องหลายอย่างเพิ่มขึ้น เช่น
ค่าเชื้อเพลิง ค่าไฟฟ้า เป็นต้นในขณะที่ต้นทุนขายเพิ่มขึ้น
แต่ราคาขายของสินค้าในตลาดไม่สามารถขึ้นราคาตามสัดส่วนของต้นทุนที่เพิ่มขึ้นได้
มีผลทำให้กำไรขั้นต้นลดลง บริษัทฯ ประเมินว่าโอกาสเกิดมีมาก
ผลกระทบอยู่ในระดับปานกลางบริษัทฯ จึงมีมาตรการรองรับโดยจัดให้มีหน่วยงานจัดซื้อวัตถุดิบ
ที่มีประสบการณ์ เพื่อวางแผนการจัดซื้อให้สอดคล้องกับปริมาณ และระยะเวลาที่เหมาะสม นอกจากนี้
บริษัทฯ มีมาตรการให้ประหยัดการใช้พลังงาน หรือเปลี่ยนวิธีการจัดการเพื่อลดต้นทุนด้านพลังงาน
เช่น การเดินเครื่องจักรในช่วงที่ค่าไฟฟ้ามีอัตราราคาต่ำ (off-peak)

  3.4.2 ความเสี่ยงเรื่องอัตราดอกเบี้ยสูงขึ้น

บริษัทในกลุ่มบางบริษัท มีแหล่งที่มาของเงินทุนหมุนเวียนส่วนหนึ่งเป็นเงินกู้
ดังนั้นถ้าอัตราดอกเบี้ยในตลาดเงินสูงขึ้น จะทำให้บริษัทนั้นๆ
มีภาระต้นทุนทางการเงินที่สูงขึ้นตามไปด้วย ซึ่งเป็นปัจจัยที่อยู่นอกเหนือจากการควบคุมของบริษัทฯ
ในรอบปี 2557 อัตราดอกเบี้ยใกล้เคียงกับปีที่ผ่านมา แต่มองในภาพรวมของบริษัทและบริษัทย่อย
จำนวนเงินกู้มีไม่สูง บริษัทจึงประเมินว่าผลกระทบมีเล็กน้อย อย่างไรก็ตาม บริษัทฯ
มีนโยบายดูแลในการป้องกันความเสี่ยงด้านนี้
โดยรักษาสัดส่วนของโครงสร้างระหว่างหนี้เงินกู้และเงินทุนให้เหมาะสม
เพื่อให้ระดับผลตอบแทนจากการลงทุนสูงกว่าต้นทุนทางการเงินของบริษัทฯ

3.4.3 ความเสี่ยงเรื่องการเปลี่ยนแปลงของเศรษฐกิจโลก

ปี 2557 เศรษฐกิจโลกยังคงได้รับผลกระทบต่อเนื่องจากปัญหาเศรษฐกิจของยุโรป
ซึ่งมีผลกระทบมายังเศรษฐกิจของประเทศไทยด้วย ความเสี่ยงนี้
ทำให้คำสั่งซื้อจากลูกค้าของบริษัทในกลุ่มแถบยุโรป มีปริมาณน้อยกว่าภาวะเศรษฐกิจปกติ
กลุ่มธุรกิจของบริษัทฯ ที่ได้รับผลกระทบมากคือ ธุรกิจสิ่งทอ รองลงมาได้รับผลกระทบปานกลาง คือ
ธุรกิจผลิตภัณฑ์ยาง ธุรกิจเทปกาว ความเสี่ยงนี้ กระทบต่อผลการดำเนินงานของบริษัทที่ไปลงทุน
อาจทำให้บริษัทฯ ได้รับเงินปันผลน้อยลงในระหว่างช่วงนี้ บริษัทฯ
มีมาตรการจัดการปัจจัยความเสี่ยงนี้โดย รักษาส่วนแบ่งการตลาดไว้
พัฒนาคุณภาพสินค้าให้แข่งขันกับคู่แข่งให้ได้ อนึ่ง การลงทุนที่มีอยู่ของบริษัทฯ
เป็นการหวังผลระยะยาว บริษัทฯ มีมาตรการการจัดการความเสี่ยงนี้โดยระมัดระวังการลงทุน
รวมทั้งติดตามเศรษฐกิจของประเทศที่ไปลงทุนและทำการค้า
อีกทั้งศึกษาปัจจัยพื้นฐานของบริษัทที่จะลงทุน เพื่อหาผลตอบแทนที่เหมาะสมต่อไป

3.4.4 ความเสี่ยงเรื่องโรคระบาดที่จะมีผลต่อเศรษฐกิจ

ปี 2557 มีเรื่องโรคระบาดอีโบลา ซึ่งต้องอาศัยนโยบายมาตรการการป้องกัน
และระมัดระวังของรัฐบาล ในการใช้ความเข้มงวดกับผู้ที่เดินทางมาจากต่างประเทศ
โดยเฉพาะจากกลุ่มประเทศแถบที่มีโรคระบาด เพื่อไม่ให้มีการแพร่เชื้อ เนื่องจากบริษัทฯ
ประเมินว่าโอกาสเกิดอยู่ในระดับปานกลาง
แต่ผลกระทบจะอยู่ในระดับมากที่จะทำให้เศรษฐกิจในภาพรวมเสียหายมาก ในส่วนของบริษัทฯ
มีมาตรการป้องกันโดยให้มีระบบการรักษาสุขอนามัย

4. ทรัพย์สินที่ใช้ในการประกอบธุรกิจ

4.1 รายละเอียดของสินทรัพย์ของบริษัท และ บริษัทย่อยในปี 2557

  อสังหาริมทรัพย์เพื่อการลงทุน

  (หน่วย : พันบาท)

+-------------+-------+-------+-------+-------+-------+-------+-------+
|             | ง     |       |       |       | งบก   |       |       |
|             | บการเ |       |       |       | ารเงิน |       |       |
|             | งินรวม |       |       |       | เฉพาะ |       |       |
|             |       |       |       |       | กิจการ |       |       |
+-------------+-------+-------+-------+-------+-------+-------+-------+
|             | ที่ดิน   | อ     | งานระ | รวม   | ที่ดิน   | อ     | รวม   |
|             | และส่ว | าคารโ | หว่างก |       | และส่ว | าคารโ |       |
|             | นปรับป | รงงาน | ่อสร้าง |       | นปรับป | รงงาน |       |
|             | รุงที่ดิน |       |       |       | รุงที่ดิน |       |       |
|             |       | และอา |       |       |       | และอา |       |
|             | รอกา  | คารสำ |       |       | รอกา  | คารสำ |       |
|             | รพัฒนา | นักงาน |       |       | รพัฒนา | นักงาน |       |
|             |       |       |       |       |       |       |       |
|             |       | ให้เช่า |       |       |       | ให้เช่า |       |
+-------------+-------+-------+-------+-------+-------+-------+-------+
| ณ วันที่ 31    |       |       |       |       |       |       |       |
| ธันวาคม 2557 |       |       |       |       |       |       |       |
+-------------+-------+-------+-------+-------+-------+-------+-------+
| ราคาทุน      | 1,39  | 2,67  | 8     | 4,15  | 1,18  | 1,83  | 3,01  |
|             | 1,630 | 4,812 | 5,456 | 1,898 | 6,689 | 2,026 | 8,715 |
+-------------+-------+-------+-------+-------+-------+-------+-------+
| หัก          | (37   | (     | -     | (     | (26   | (     | (     |
| ค่าเ         | ,225) | 2,096 |       | 2,133 | ,782) | 1,679 | 1,706 |
| สื่อมราคาสะสม |       | ,731) |       | ,956) |       | ,425) | ,207) |
+-------------+-------+-------+-------+-------+-------+-------+-------+
| หัก          | (4    | (155  | -     | (159  | (4    | (139  | (143  |
| ค่า          | ,413) | ,420) |       | ,833) | ,413) | ,320) | ,733) |
| เผื่อการด้อยค่า |       |       |       |       |       |       |       |
+-------------+-------+-------+-------+-------+-------+-------+-------+
| ม           | 1,34  | 42    | 8     | 1,85  | 1,15  | 1     | 1,16  |
| ูลค่าตามบัญชี - | 9,992 | 2,661 | 5,456 | 8,109 | 5,494 | 3,281 | 8,775 |
| สุทธิ         |       |       |       |       |       |       |       |
+-------------+-------+-------+-------+-------+-------+-------+-------+

  (หน่วย : พันบาท)

+---------------------------------+----------------+------------------+
|                                 | งบการเงินรวม    | งบ               |
|                                 |                | การเงินเฉพาะกิจการ |
+---------------------------------+----------------+------------------+
| มูลค่าตามบัญชี ณ 31 ธันวาคม 2556     | 1,228,181      | 576,634          |
+---------------------------------+----------------+------------------+
| ซื้อสินทรัพย์                        | 639,389        | 600,000          |
+---------------------------------+----------------+------------------+
| จำหน่าย/ตัดจำหน่ายสินทรัพย์ –         | (14,157)       | (1,314)          |
| มูลค่าสุทธิตามบัญชี                   |                |                  |
+---------------------------------+----------------+------------------+
| รับโอนจากบัญชีที่ดิน อาคารและอุปกรณ์ –  | 42,238         | -                |
|                                 |                |                  |
| มูลค่าสุทธิตามบัญชี                   |                |                  |
+---------------------------------+----------------+------------------+
| ค่าเสื่อมราคาสำหรับปี                | (32,892)       | (6,545)          |
+---------------------------------+----------------+------------------+
| ผลต่างจากการแปลงค่างบการเงิน       | (4,650)        | -                |
+---------------------------------+----------------+------------------+
| มูลค่าตามบัญชี ณ 31 ธันวาคม 2557     | 1,858,109      | 1,168,775        |
+---------------------------------+----------------+------------------+

  ที่ดิน อาคาร และอุปกรณ์

  (หน่วย : พันบาท)

งบการเงินรวม

+---------------+------+-------+--------+------+------+------+------+
|               | ที่ดิน  | ส่วนป  | ส่วนปร  | เครื่อ | โ    | อื่นๆ  | รวม  |
|               |      | รับปรุง | ับปรุงสิน | งจักร | รงงา |      |      |
|               |      | ที่ดิน   | ทรัพย์เช |      | นผลิต |      |      |
|               |      |       | ่าอาคาร | และ  |      |      |      |
|               |      |       | และระ  |      | ก    |      |      |
|               |      |       | บบสาธา | อ    | ระแส |      |      |
|               |      |       | รณูปโภค | ุปกรณ์ |      |      |      |
|               |      |       |        |      | ไฟฟ้า |      |      |
+---------------+------+-------+--------+------+------+------+------+
| ราคาทุน        |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | 164  | 1     | 2,0    | 5    | 744  | 981  | 9    |
| 2556          | ,109 | 8,575 | 52,066 | ,487 | ,619 | ,934 | ,448 |
|               |      |       |        | ,536 |      |      | ,839 |
+---------------+------+-------+--------+------+------+------+------+
| ซื้อเพิ่ม         | 93   | -     | 1      | 103  | 155  | 205  | 693  |
|               | ,876 |       | 35,108 | ,181 | ,109 | ,969 | ,243 |
+---------------+------+-------+--------+------+------+------+------+
| เพิ่มข          | 1    | 1     | 8      | -    | -    | 134  | 2    |
| ึ้นจากการซื้อธุรกิจ | ,639 | 1,940 | 97,780 |      |      | ,995 | ,683 |
|               | ,000 |       |        |      |      |      | ,715 |
+---------------+------+-------+--------+------+------+------+------+
| จำหน่าย /      | -    | -     | (9     | (    | (39, | (    | (    |
| ตัดจำหน่าย      |      |       | 9,989) | 182, | 040) | 104, | 425, |
|               |      |       |        | 056) |      | 448) | 533) |
+---------------+------+-------+--------+------+------+------+------+
| โอนระหว่างบัญชี  | -    | (10   | 43,243 | 104  | -    | (    | -    |
|               |      | ,457) |        | ,234 |      | 137, |      |
|               |      |       |        |      |      | 020) |      |
+---------------+------+-------+--------+------+------+------+------+
| โอนไปยังบ      | -    | -     | (5     | -    | -    | -    | (59, |
| ัญชีอสังหาริมทรัพย์ |      |       | 9,321) |      |      |      | 321) |
|               |      |       |        |      |      |      |      |
| เพื่อการลงทุน    |      |       |        |      |      |      |      |
+---------------+------+-------+--------+------+------+------+------+
| ผลต่างจากการแ  | -    | -     | (      | -    | (15, | (    | (25, |
| ปลงค่างบการเงิน |      |       | 9,984) |      | 006) | 632) | 622) |
+---------------+------+-------+--------+------+------+------+------+
| ณ 31 ธันวาคม   | 1    | 2     | 2,9    | 5    | 845  | 1    | 12   |
| 2557          | ,896 | 0,058 | 58,903 | ,512 | ,682 | ,080 | ,315 |
|               | ,985 |       |        | ,895 |      | ,798 | ,321 |
+---------------+------+-------+--------+------+------+------+------+
| ค             |      |       |        |      |      |      |      |
| ่าเสื่อมราคาสะสม |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | -    | 7,611 | 9      | 4    | 349  | 729  | 6    |
| 2556          |      |       | 99,548 | ,317 | ,207 | ,362 | ,403 |
|               |      |       |        | ,587 |      |      | ,315 |
+---------------+------+-------+--------+------+------+------+------+
| ค่าเ           | -    | 916   | 1      | 305  | 39   | 130  | 614  |
| สื่อมราคาสำหรับปี |      |       | 36,910 | ,960 | ,682 | ,554 | ,022 |
+---------------+------+-------+--------+------+------+------+------+
| ค่าเสื่อมราคาสำ  | -    | -     | (8     | (    | (32, | (    | (    |
| หรับส่วนที่จำหน่าย |      |       | 9,442) | 175, | 605) | 100, | 398, |
| / ตัดจำหน่าย    |      |       |        | 585) |      | 868) | 500) |
+---------------+------+-------+--------+------+------+------+------+
| โอนระหว่างบัญชี  | -    | (5    | 5,555  | 163  | -    | -    | -    |
|               |      | ,718) |        |      |      |      |      |
+---------------+------+-------+--------+------+------+------+------+
| โอนไปยังบ      | -    | -     | (1     | -    | -    | -    | (17, |
| ัญชีอสังหาริมทรัพย์ |      |       | 7,083) |      |      |      | 083) |
|               |      |       |        |      |      |      |      |
| เพื่อการลงทุน    |      |       |        |      |      |      |      |
+---------------+------+-------+--------+------+------+------+------+
| ผลต่างจากการแ  | -    | -     | (      | -    | (6,  | (    | (8,  |
| ปลงค่างบการเงิน |      |       | 1,310) |      | 896) | 500) | 706) |
+---------------+------+-------+--------+------+------+------+------+
| ณ 31 ธันวาคม   | -    | 2,809 | 1,0    | 4    | 349  | 758  | 6    |
| 2557          |      |       | 34,178 | ,448 | ,388 | ,548 | ,593 |
|               |      |       |        | ,125 |      |      | ,048 |
+---------------+------+-------+--------+------+------+------+------+
| ค่าเผื่อการด้อยค่า |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | -    | -     | -      | 1    | -    | 4    | 6    |
| 2556          |      |       |        | ,075 |      | ,933 | ,008 |
+---------------+------+-------+--------+------+------+------+------+
| ลดล           | -    | -     | -      | (1)  | -    | (7)  | (8)  |
| งจากการจำหน่าย |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | -    | -     | -      | 1    | -    | 4    | 6    |
| 2557          |      |       |        | ,074 |      | ,926 | ,000 |
+---------------+------+-------+--------+------+------+------+------+
| มูลค่าสุทธิตามบัญชี |      |       |        |      |      |      |      |
+---------------+------+-------+--------+------+------+------+------+
| ณ 31 ธันวาคม   | 164  | 1     | 1,0    | 1    | 395  | 247  | 3    |
| 2556          | ,109 | 0,964 | 52,518 | ,168 | ,412 | ,639 | ,039 |
|               |      |       |        | ,874 |      |      | ,516 |
+---------------+------+-------+--------+------+------+------+------+
| ณ 31 ธันวาคม   | 1    | 1     | 1,9    | 1    | 496  | 317  | 5    |
| 2557          | ,896 | 7,249 | 24,725 | ,063 | ,294 | ,324 | ,716 |
|               | ,985 |       |        | ,696 |      |      | ,273 |
+---------------+------+-------+--------+------+------+------+------+
| ค่าเ           |      |       |        |      |      |      |      |
| สื่อมราคาสำหรับปี |      |       |        |      |      |      |      |
+---------------+------+-------+--------+------+------+------+------+
| ปี 2556 (จำนวน |      |       |        |      |      |      | 601  |
| 522           |      |       |        |      |      |      | ,742 |
| ล้านบาทรวมอ    |      |       |        |      |      |      |      |
| ยู่ในต้นทุนการผลิต |      |       |        |      |      |      |      |
| ส่วนที่เหลือรวมอย |      |       |        |      |      |      |      |
| ู่ในค่าใช้จ่ายในกา |      |       |        |      |      |      |      |
| รขายและบริหาร) |      |       |        |      |      |      |      |
+---------------+------+-------+--------+------+------+------+------+
| ปี 2557 (จำนวน |      |       |        |      |      |      | 614  |
| 545           |      |       |        |      |      |      | ,022 |
| ล้านบาทรวมอ    |      |       |        |      |      |      |      |
| ยู่ในต้นทุนการผลิต |      |       |        |      |      |      |      |
| ส่วนที่เหลือรวมอย |      |       |        |      |      |      |      |
| ู่ในค่าใช้จ่ายในกา |      |       |        |      |      |      |      |
| รขายและบริหาร) |      |       |        |      |      |      |      |
+---------------+------+-------+--------+------+------+------+------+

(หน่วย : พันบาท)

งบการเงินเฉพาะกิจการ

+----------------------+-------+--------+--------+--------+---------+
|                      | ที่ดิน   | อาคาร  | เค     | อื่นๆ    | รวม     |
|                      |       |        | รื่องจักร |        |         |
|                      |       | และระ  |        |        |         |
|                      |       | บบสาธา | แล     |        |         |
|                      |       | รณูปโภค | ะอุปกรณ์ |        |         |
+----------------------+-------+--------+--------+--------+---------+
| ราคาทุน               |       |        |        |        |         |
+----------------------+-------+--------+--------+--------+---------+
| ณ 31 ธันวาคม 2556     | 1     | 1      | 2      | 3      | 685,865 |
|                      | 8,550 | 40,075 | 03,352 | 22,888 |         |
+----------------------+-------+--------+--------+--------+---------+
| ซื้อเพิ่ม                | -     | 995    | -      | 8,083  | 9,078   |
+----------------------+-------+--------+--------+--------+---------+
| จำหน่าย / ตัดจำหน่าย    | -     | (      | (4     | (3     | (       |
|                      |       | 2,702) | 0,280) | 4,267) | 77,249) |
+----------------------+-------+--------+--------+--------+---------+
| ณ 31 ธันวาคม 2557     | 1     | 1      | 1      | 2      | 617,694 |
|                      | 8,550 | 39,368 | 63,072 | 96,704 |         |
+----------------------+-------+--------+--------+--------+---------+
| ค่าเสื่อมราคาสะสม       |       |        |        |        |         |
+----------------------+-------+--------+--------+--------+---------+
| ณ 31 ธันวาคม 2556     | -     | 1      | 2      | 2      | 625,207 |
|                      |       | 32,070 | 02,850 | 90,287 |         |
+----------------------+-------+--------+--------+--------+---------+
| ค่าเสื่อมราคาสำหรับปี     | -     | 1,873  | -      | 9,823  | 11,696  |
+----------------------+-------+--------+--------+--------+---------+
| ค่าเสื่อ                | -     | (      | (4     | (3     | (       |
| มราคาสำหรับส่วนที่จำหน่าย |       | 2,702) | 0,276) | 1,401) | 74,379) |
| /ตัดจำหน่าย            |       |        |        |        |         |
+----------------------+-------+--------+--------+--------+---------+
| ณ 31 ธันวาคม 2557     | -     | 1      | 1      | 2      | 562,524 |
|                      |       | 31,241 | 62,574 | 68,709 |         |
+----------------------+-------+--------+--------+--------+---------+
| ค่าเผื่อการด้อยค่า        |       |        |        |        |         |
+----------------------+-------+--------+--------+--------+---------+
| ณ 31 ธันวาคม 2556     | -     | -      | 496    | 4,932  | 5,428   |
+----------------------+-------+--------+--------+--------+---------+
| ลดลงจากการจำหน่าย     | -     | -      | (1)    | (7)    | (8)     |
+----------------------+-------+--------+--------+--------+---------+
| ณ 31 ธันวาคม 2557     | -     | -      | 495    | 4,925  | 5,420   |
+----------------------+-------+--------+--------+--------+---------+
| มูลค่าสุทธิตามบัญชี        |       |        |        |        |         |
+----------------------+-------+--------+--------+--------+---------+
| ณ 31 ธันวาคม 2556     | 1     | 9,005  | 6      | 27,669 | 55,230  |
|                      | 8,550 |        |        |        |         |
+----------------------+-------+--------+--------+--------+---------+
| ณ 31 ธันวาคม 2557     | 1     | 8,127  | 3      | 23,070 | 49,750  |
|                      | 8,550 |        |        |        |         |
+----------------------+-------+--------+--------+--------+---------+
| ค่าเสื่อมราคาสำหรับปี     |       |        |        |        |         |
+----------------------+-------+--------+--------+--------+---------+
| ปี 2556               |       |        |        |        | 17,532  |
| (รวมอยู่ในค่าใช         |       |        |        |        |         |
| ้จ่ายในการขายและบริหาร) |       |        |        |        |         |
+----------------------+-------+--------+--------+--------+---------+
| ปี 2557               |       |        |        |        | 11,696  |
| (รวมอยู่ในค่าใช         |       |        |        |        |         |
| ้จ่ายในการขายและบริหาร) |       |        |        |        |         |
+----------------------+-------+--------+--------+--------+---------+

ณ วันที่ 31 ธันวาคม 2557 บริษัทย่อยมียอดคงเหลือของอุปกรณ์ซึ่งได้มาภายใต้สัญญาเช่าการเงิน
โดยมีมูลค่าสุทธิตามบัญชีเป็นจำนวนเงิน 92 ล้านบาท (2556: 133 ล้านบาท)

ณ วันที่ 31 ธันวาคม 2557 บริษัทฯ และบริษัทย่อย มีอาคารและอุปกรณ์จำนวนหนึ่ง
ซึ่งตัดค่าเสื่อมราคาหมดแล้วแต่ยังใช้งานอยู่
มูลค่าตามบัญชีก่อนหักค่าเสื่อมราคาสะสมของสินทรัพย์ดังกล่าวมีจำนวนเงินประมาณ 4,113 ล้านบาท
( 2556 : 3,965 ล้านบาท ) และเฉพาะของบริษัทฯจำนวน 530 ล้านบาท (2556 : 562
ล้านบาท)

สินทรัพย์ของบริษัทและบริษัทย่อย ประจำปี 2557

(1) ที่ดินและส่วนปรับปรุงที่ดิน

[TABLE]

(2) อาคาร ส่วนปรับปรุงและระบบสาธารณูปโภค

[TABLE]

4.2 นโยบายการลงทุนในบริษัทย่อยและบริษัทร่วม

นโยบายการลงทุนของบริษัทฯ แบ่งเป็น การลงทุนในประเทศ และการลงทุนในต่างประเทศ
ซึ่งการลงทุนในประเทศ ส่วนใหญ่เป็นการลงทุนในธุรกิจที่เกี่ยวเนื่องกับธุรกิจของบริษัท
ที่ส่วนมากเป็นกลุ่มอุตสาหกรรมการผลิตนอกจากนี้ ยังมีการลงทุนในธุรกิจกลุ่มพลังงาน
โดยผลิตกระแสไฟฟ้าอิสระ (IPP) ให้กับการไฟฟ้าฝ่ายผลิตแห่งประเทศไทยด้วย
ในส่วนของการลงทุนในต่างประเทศ ส่วนใหญ่เน้นการลงทุนในประเทศสาธารณรัฐประชาชนจีน
ในธุรกิจพลังงานผลิตกระแสไฟฟ้า และขยายไปยังธุรกิจสิ่งทอบางส่วน
นอกจากนี้ขยายธุรกิจไปยังกลุ่มอุตสาหกรรมการผลิตที่มีความสัมพันธ์ต่อเนื่อง เช่น
โรงงานผลิตพรมรถยนต์ หรือกลุ่มอุตสาหกรรมอื่น เช่น โรงงานเคมี และธุรกิจใหม่ คือ
อสังหาริมทรัพย์ เรื่องของสัดส่วนเงินลงทุนในบริษัทย่อย
และบริษัทร่วมไม่ได้กำหนดเป็นตัวเลขมาตรฐานของเงินลงทุนต่อสินทรัพย์รวม แต่บริษัทฯ
คำนึงถึงกำลังความสามารถ และดูเรื่องสภาพคล่องเป็นหลัก ในอนาคตถ้ามีการขยายการลงทุน
บริษัทฯ มีนโยบายการลงทุนในโครงการที่เป็นเงินลงทุนระยะยาว
โดยคำนึงถึงผลตอบแทนที่เหมาะสม และดูถึงผลประโยชน์ทางธุรกิจที่จะได้รับจากการลงทุนนั้นๆ
หลักการพิจารณาโครงการลงทุน บริษัทฯ ให้ความสำคัญลำดับแรกต่อตัวของโครงการเป็นหลัก
ตลอดทั้งการมีส่วนร่วมในการพิจารณาโครงการว่าเหมาะสมหรือไม่ มีผลดีผลเสียกระทบต่อบริษัทฯ
อย่างไรประกอบกับกำลังความสามารถของบริษัทฯ โดยพิจารณาปัจจัยและเงื่อนไขข้อจำกัดต่างๆด้วย

ในปี 2557 บริษัทฯ มีการขยายการลงทุนในธุรกิจประเภทโรงแรม ซึ่งเป็นประเภทธุรกิจใหม่
โดยเป็นเงินลงทุนระยะยาว ตามรายละเอียดที่กล่าวไว้ในหัวข้อ
คำอธิบายและการวิเคราะห์ของฝ่ายจัดการ หัวข้อ 14.1.1 และตามหมายเหตุประกอบงบการเงิน
ข้อ 1.2 วรรค 3 ทั้งนี้ เงินลงทุนดังกล่าวจัดเป็นธุรกิขของบริษัทย่อย

ในเรื่องของนโยบายการบริหารงาน แบ่งเป็นบริษัทย่อย และบริษัทร่วม ถ้าหากเป็นบริษัทย่อย
บริษัทฯ ติดตามผลการดำเนินงาน และประชุมร่วมกันเพื่อแก้ไขปัญหาการดำเนินงาน (ถ้ามี)
เพื่อให้การบริหารงานมี ประสิทธิภาพอย่างเหมาะสม
มีนโยบายให้หน่วยงานตรวจสอบภายในของบริษัทฯ
ทำหน้าที่ครอบคลุมถึงการดูแลการใช้ทรัพย์สินของบริษัทย่อย
และดูเรื่องความขัดแย้งทางผลประโยชน์ที่เกี่ยวข้องที่อาจเกิดขึ้น (ถ้ามี) ในส่วนของบริษัทร่วม
บริษัทฯ มีการติดตามดูแลผลประกอบการ และรับทราบเหตุการณ์ที่เกิดขึ้น
การมีส่วนร่วมในการให้ข้อเสนอแนะต่อคณะกรรมการของบริษัทร่วม ในฐานะผู้ลงทุน
เพื่อพิจารณาดำเนินการตามความเหมาะสม ทั้งนี้ บริษัทฯ ยังมี นโยบายให้บริษัทฯ
ที่บริษัทลงทุนในสัดส่วนที่มีนัยสำคัญให้ส่งแบบประเมินตนเอง
เรื่องระบบการควบคุมภายในของบริษัทนั้นๆ ให้สำนักตรวจสอบภายในของบริษัทฯ เพื่อประเมินข้อมูล
และดำเนินการที่เกี่ยวข้องต่อไป เพื่อคำนึงถึงผลประโยชน์ของผู้ถือหุ้นและผู้เกี่ยวข้องเป็นสำคัญ

5. ข้อพิพาททางกฎหมาย

บริษัทฯ หรือบริษัทย่อยไม่มีข้อพิพาททางกฎหมายหรือเป็นคู่ความหรือคู่กรณี
ที่จะมีผลกระทบต่อทรัพย์สินของบริษัท

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท สหยูเนี่ยน จำกัด (มหาชน) ประกอบธุรกิจเป็นบริษัทลงทุนและการค้า ให้คำแนะนำ
และบริการด้านการจัดการและบริหารการเงิน และจำหน่ายสินค้าของบริษัทในกลุ่มบางส่วน
โดยมีที่ตั้งสำนักงานใหญ่ เลขที่ 1828 ถนนสุขุมวิท แขวงบางจาก เขตพระโขนง กรุงเทพมหานคร
เลขทะเบียนบริษัทมหาชน 0107537000971 (เลขทะเบียนเดิม 344) โทรศัพท์ 02-311-5111
โทรสาร 02- 311-6867 หรือเว็บไวต์ www.sahaunion.co.th

บริษัทฯ มีทุนจดทะเบียนเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 10 บาท
รวมเป็นทุนจดทะเบียนที่จำหน่ายและชำระแล้วทั้งหมดของบริษัทจำนวน 3,000 ล้านบาท

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น
มีชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร จำนวน
และชนิดของหุ้นที่จำหน่ายได้แล้วทั้งหมดของนิติบุคคลนั้น ปรากฏตามเอกสารแนบในภาคผนวก
หมายเลขเอกสารแนบ 5.1.2

บุคคลอ้างอิงอื่นๆ มีดังนี้

1. นายทะเบียนหลักทรัพย์ คือ บริษัท ศูนย์รับฝากหลักทรัพย์ (ประเทศไทย) จำกัด
สถานที่ตั้งอยู่เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก แขวงคลองเตย
เขตคลองเตย กรุงเทพฯ 10110 หมายเลขโทรศัพท์ 0-2229-2800, 0-2654-5599 โทรสาร
0-2359-1259

2. ผู้สอบบัญชี คือ นายเติมพงษ์ โอปนพันธุ์ ซึ่งสังกัดบริษัท สำนักงาน อี วาย จำกัด มีที่อยู่เลขที่
193/136-137 อาคารเลครัชดาชั้น 33 ถนนรัชดาภิเษก แขวงคลองเตย กรุงเทพฯ 10110
หมายเลขโทรศัพท์ 0-2264-0777 โทรสาร 0-2264-0789

6.2 ข้อมูลสำคัญอื่น

ข้อมูลรายงานผลการดำเนินงานและฐานะการเงินของบริษัทฯ
ได้เปิดเผยอย่างละเอียดไว้ในงบการเงินประจำปี 2557 แล้ว
ซึ่งเป็นส่วนประกอบส่วนหนึ่งในหนังสือรายงานประจำปี 2557 ถ้าหากผู้ถือหุ้นต้องการเป็นแบบรูปเล่ม
สามารถติดต่อได้ที่ นางชนิดา เทพหัสดิน ณ อยุธยา หมายเลขโทรศัพท์ 02-3115111

ผู้ถือหุ้นสามารถใช้บริการรับเงินปันผล โดยเข้าบัญชีธนาคารผ่านโครงการ e-dividend
ของระบบศูนย์รับฝากหลักทรัพย์แห่งประเทศไทยได้

ในส่วนของการเปิดเผยข้อมูลตลอดปี 2557 บริษัทฯ
ได้เปิดเผยข้อมูลที่เกี่ยวข้องผ่านช่องทางสื่ออิเลคทรอนิกส์ของตลาดหลักทรัพย์แห่งประเทศไทยแล้ว

ข้อมูลอื่นเกี่ยวกับเรื่องประเทศไทยมีการเปลี่ยนแปลงจากมาตรฐานการบัญชีไทยไปใช้มาตรฐานการบัญชีสากล
มาตรฐานการบัญชีหัวข้อการตีความของธุรกิจสัมปทานหรือบริการ มีผลบังคับใช้ตั้งแต่ ปี 2557
อาจมีผลกระทบต่องบการเงินของบริษัทที่บริษัทฯ ไปลงทุน ชื่อ บริษัท ราชบุรีเพาเวอร์ จำกัด
ซึ่งเป็นธุรกิจผลิตกระแสไฟฟ้าที่ได้รับสัมปทาน
มีผลให้ต้องปรับปรุงเปลี่ยนแปลงการรับรู้รายได้ตามมาตรฐานการบัญชีใหม่
ทำให้ตัวเลขกำไรทางบัญชีในปีแรกๆ อาจลดลงกว่าระบบบัญชีปัจจุบัน
ซึ่งอาจส่งผลทำให้รายได้เงินปันผลของบริษัทฯ ที่จะได้รับในส่วนนี้ลดลงตามไปด้วย

นอกจากนี้ ตามที่บริษัทย่อยของบริษัทฯ ชื่อ บริษัท ยูเนี่ยนอุตสาหกรรมสิ่งทอ จำกัด (มหาชน) (UT)
ได้ลงทุนในบริษัท เทนคาเต้ยูเนี่ยนโปรเทคทีฟ แฟบบริคเอเชีย จำกัด (TCUA)
ซึ่งประกอบกิจการฟอกย้อมผลิตภัณฑ์สิ่งทอ ด้วยเงินลงทุน 190 ล้านบาท หรือสัดส่วนการลงทุนร้อยละ
49.35 ของทุนจดทะเบียนของ TCUA ในระหว่างปี 2556 ผู้ถือหุ้นของ TCUA
มีมติให้หยุดดำเนินกิจการ เนื่องจาก TCUA มีผลขาดทุนต่อเนื่องมาก ปี 2557
ยังอยู่ในขั้นตอนระหว่างการชำระบัญชี รายการนี้มีผลกระทบต่อ UT เล็กน้อย

ปี 2557 บริษัทฯ มีการขยายการลงทุนในธุรกิจโรงแรม ซึ่งเป็นประเภทธุรกิจใหม่เพิ่ม
ภายใต้ชื่อทางการค้า โรงแรมฮิลตัน หัวหิน รีสอร์ท แอนด์ สปา ด้วยเงินลงทุน 3,200 ล้านบาท
บริษัทฯ เห็นว่าเป็นเงินลงทุนที่มีศักยภาพระยะยาว แต่ในช่วงต้นที่มีการลงทุนมาก
จะมีผลทำให้รายได้ดอกเบี้ยรับของบริษัทฯ ลดลง เนื่องจากการลงทุนนี้
ส่วนใหญ่ใช้แหล่งที่มาของเงินจากสภาพคล่องส่วนเกิน ซึ่งเคยลงทุนไว้ในพันธบัตรรัฐบาล
และเงินฝากธนาคาร

ข้อมูลอื่นๆ ที่มีนัยสำคัญ ที่จะเกิดขึ้นในภายหลัง บริษัทฯ
จะเปิดเผยข้อมูลผ่านระบบของตลาดหลักทรัพย์แห่งประเทศไทยต่อไป